|

52010PC0594

/* KUMM/2010/0594 finali - NLE 2010/0297 */  Proposta għal REGOLAMENT TAL-KUNSILL li jimponi dazju anti-dumping definittiv fuq importazzjonijiet ta’ ċertu polietilene tereftalat li joriġina mir-Repubblika Popolari taċ-Ċina wara reviżjoni ta’ skadenza skont l-Artikolu 11(2) tar-Regolament (KE) Nru 1225/2009

	[pic] | IL-KUMMISSJONI EWROPEA |Brussel 21.10.2010KUMM(2010) 594 finali2010/0297 (NLE)Proposta għalREGOLAMENT TAL-KUNSILLli jimponi dazju anti-dumping definittiv fuq importazzjonijiet ta’ ċertu polietilene tereftalat li joriġina mir-Repubblika Popolari taċ-Ċina wara reviżjoni ta’ skadenza skont l-Artikolu 11(2) tar-Regolament (KE) Nru 1225/2009MEMORANDUM TA’ SPJEGAZZJONI1) KUNTEST TAL-PROPOSTA |110 | Raġunijiet għal u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea ("ir-Regolament bażiku") fil-proċediment ta' reviżjoni ta' skadenza li tikkonċerna l-importazzjonijiet ta’ ċertu polietilene tereftalat li joriġina mir-Repubblika Popolari taċ-Ċina. |Kuntest ġenerali Din il-proposta hi magħmula fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet skont ir-rekwiżiti sostantivi u proċedurali stabbiliti fir-Regolament bażiku. |Dispożizzjonijiet eżistenti fil-qasam tal-proposta Dazju anti-dumping definittiv fuq l-importazzjonijiet ta’ polietilene tereftalat b’numru ta’ viskożità ta’ 78 ml/g jew ogħla, skont l-Istandard ISO 1628-5, li bħalissa jaqgħu fil-kodiċi NM 3907 60 20 u li joriġinaw fir-Repubblika Popolari taċ-Ċina kien impost permezz tar-Regolament tal-Kunsill (KE) Nru 1467/2004 (ĠU L 271, 19.8.2004, p.1). |Konsistenza ma’ politiki u għanijiet oħra tal-Unjoni Mhux applikabbli. |2) KONSULTAZZJONI MAL-PARTIJIET INTERESSATI U STIMA TAL-IMPATT |Konsultazzjoni mal-partijiet interessati |Il-partijiet interessati kkonċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, b'konformità mad-dispożizzjonijiet tar-Regolament bażiku. |Ġbir u użu ta’ kompetenza. |Ma kienx hemm bżonn ta' kompetenza esperta esterna. |Stima tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima ġenerali tal-impatt iżda fih lista eżawrjenti ta’ kundizzjonijiet li jridu jiġu evalwati. |3) ELEMENTI ġURIDIċI TAL-PROPOSTA |Taqsira tal-azzjoni proposta Fit-18 ta’ Awwissu 2009, il-Kummissjoni ħabbret, permezz ta’ avviż ("avviż ta’ bidu"), ippubblikat f'Il-Ġurnal Uffiċjali tal-Unjoni Ewropea, il-bidu ta’ reviżjoni ta’ skadenza tal-miżuri anti-dumping applikabbli għal importazzjonijiet ta’ polietilene tereftalat li joriġina fir-Repubblika Popolari taċ-Ċina. Il-proċediment ta' reviżjoni tnieda wara talba sustanzjata fit-13 ta' Mejju 2009 mill-Kumitat għall-Polietilene Tereftalat ta’ Plastics Europe ("l-ilmentatur") f'isem il-produtturi li jirrappreżentaw proporzjon kbir tal-produzzjoni totali tal-Unjoni ta' ċertu polietilene tereftalat. Il-proposta tal-Kummissjoni mehmuża għal Regolament tal-Kunsill li jerġa’ jimponi dazju anti-dumping definittiv fiha l-konklużjonijiet definittivi rigward il-probabbiltà ta’ rikorrenza u/jew tkomplija ta’ dumping u ta’ dannu u l-interess tal-Unjoni. Ir-riżultati tal-każ ġew preżentati lill-Istati Membri waqt il-Kumitat tal-Anti-dumping tat-13 ta’ Ottubru 2010. Il-maġġoranza tal-Istati Membri kienu favur ir-rotta proposta ta' azzjoni. Hu propost li l-Kunsill jadotta l-proposta mehmuża għal Regolament li għandu jiġi ppubblikat f'Il-Ġurnal Uffiċjali tal-Unjoni Ewropea sa mhux aktar tard mis-17 ta’ Novembru 2010. |Bażi ġuridika Ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea ("ir-Regolament bażiku"). |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Unjoni. Il-prinċipju tas-sussidjarjetà għaldaqstant ma jgħoddx. |Prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġunijiet li ġejjin: |Il-forma ta’ azzjoni hija deskritta fir-Regolament bażiku ta’ hawn fuq u ma tħalli l-ebda lok għal deċiżjoni nazzjonali. |L-indikazzjoni ta’ kif il-piż finanzjarju u amministrattiv li jaqa’ fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonali mal-għan tal-proposta mhijiex applikabbli. |Għażla tal-istrumenti |Strumenti proposti: regolament. |Mezzi oħra ma jkunux adegwati għar-raġuni li ġejja: Ir-Regolament bażiku msemmi hawn fuq ma jipprovdix għażliet alternattivi. |4) IMPLIKAZZJONI BAġITARJA |Il-proposta ma għandha l-ebda implikazzjoni għall-baġit tal-Unjoni. |2010/0297 (NLE)Proposta għalREGOLAMENT TAL-KUNSILLli jimponi dazju anti-dumping definittiv fuq importazzjonijiet ta’ ċertu polietilene tereftalat li joriġina mir-Repubblika Popolari taċ-Ċina wara reviżjoni ta’ skadenza skont l-Artikolu 11(2) tar-Regolament (KE) Nru 1225/2009IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea[1] (‘ir-Regolament bażiku’), u b’mod partikolari l-Artikolu 9 u l-Artikolu 11(2) tiegħu,Wara li kkunsidra l-proposta mressqa mill-Kummissjoni Ewropea ("il-Kummissjoni") wara konsultazzjoni mal-Kumitat Konsultattiv,Billi:A. PROĊEDURA1. Miżuri fis-seħħ1.  Il-Kunsill, wara investigazzjoni ta' anti-dumping ("l-investigazzjoni oriġinali"), permezz tar-Regolament (KE) Nru 1467/2004[2], impona dazji anti-dumping definittivi fuq importazzjonijiet ta’ ċertu polietilene tereftalat (PET) li joriġinaw inter alia fir-Repubblika Popolari taċ-Ċina ("il-miżuri anti-dumping definittivi"). Il-livelli ta’ dazju imposti kienu sa 22,9% li jikkorrispondu għal 184 €/t għall-importazzjonijiet li joriġinaw mir-Repubblika Popolari taċ-Ċina ("il-pajjiż ikkonċernat" jew "ir-RPĊ").2.  Wara reviżjoni ta' "esportatur ġdid" skont l-Artikolu 11(4) tar-Regolament bażiku, skont ir-Regolament (KE) Nru 2167/2005[3], il-Kunsill emenda r-Regolament (KE) Nru 1467/2004.2. Talba għal reviżjoni3.  Wara l-pubblikazzjoni ta' avviż ta’ skadenza imminenti[4] tal-miżuri anti-dumping definittivi fis-seħħ, fit-13 ta’ Mejju 2009 l-Kummissjoni rċeviet talba għall-bidu ta' reviżjoni ta' skadenza ta' dawn il-miżuri skont l-Artikolu 11(2) tar-Regolament bażiku. It-talba saret mill-Kumitat għall-Polietilene Tereftalat ta’ Plastics Europe (l-applikant) għan-nom tal-produtturi li jirrappreżentaw sehem maġġuri, f’dan il-każ aktar minn 50 %, tal-produzzjoni totali ta’ PET tal-Unjoni.4.  It-talba għal reviżjoni ta’ skadenza kienet ibbażata fuq ir-raġunijiet li l-iskadenza tal-miżuri probabbli tirriżulta f’kontinwazzjoni jew f’rikorrenza ta’ dumping u dannu għall-industrija tal-Unjoni.5.  Wara li ddeterminat, wara konsultazzjoni mal-Kumitat Konsultattiv, li kienet teżisti biżżejjed evidenza biex tinbeda reviżjoni tal-iskadenza, fit-18 ta' Awwissu 2009 l-Kummissjoni ħabbret, permezz ta' avviż ta' inizjazzjoni ppubblikat f' Il-Ġurnal Uffiċjali tal-Unjoni Ewropea [5] ("l-avviż ta' bidu"), il-bidu ta' reviżjoni ta' skadenza skont l-Artikolu 11(2) tar-Regolament bażiku.3. Proċedimenti paralleli6.  Huwa nnutat li fit-3 ta' Settembru 2009, il-Kummissjoni ħabbret ukoll il-bidu ta' proċediment anti-dumping[6] b'konformità mal-Artikolu 5 tar-Regolament bażiku u proċediment kontra s-sussidji[7] b'konfomità mal-Artikolu 10 tar-Regolament (KE) Nru 597/2009 tal-11 ta' Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea[8] fir-rigward ta' importazzjonijiet ta' ċertu PET li joriġinaw fl-Iran, fil-Pakistan u fl-Emirati Għarab Magħquda.7.  Il-Kunsill impona dazju ta' kontrobilanċ definittiv fuq l-importazzjoni ta’ ċertu polietilene tereftalat li joriġina mill-Iran, mill-Pakistan u mill-Emirati Għarab Magħquda permezz tar-Regolament (UE) Nru 857/2010 ppubblikat fid-29 ta' Settembru 2010[9]. Fl-istess waqt il-Kummissjoni temmet il-proċediment anti-dumping[10].3. L-investigazzjoni3.1. Il-perjodu ta’ investigazzjoni8.  L-investigazzjoni tal-probabbiltà ta’ kontinwazzjoni jew rikorrenza ta’ dumping u dannu kopriet il-perjodu mill-1 ta’ Lulju 2008 sat-30 ta’ Ġunju 2009 ("il-perjodu tal-investigazzjoni tar-reviżjoni" jew "RIP"). L-eżaminar tat-tendenzi rilevanti għall-verifika tal-probabbiltà ta' kontinwazzjoni jew rikorrenza tad-dannu kopra l-perjodu mill-1 ta' Jannar 2006 sal-aħħar tal-RIP ("il-perjodu kkunsidrat").3.2. Il-partijiet ikkonċernati mill-investigazzjoni9.  Il-Kummissjoni avżat uffiċjalment lill-produtturi ilmentaturi, lil produtturi oħrajn magħrufa tal-Unjoni, lill-importaturi/negozjanti u lill-utenti li huma magħrufin li huma kkonċernati u l-għaqdiet tagħhom, lill-produtturi esportaturi u lir-rappreżentanti tal-pajjiż esportatur ikkonċernat, bil-bidu tar-reviżjoni ta’ skadenza. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu taż-żmien stipulat fl-avviż ta’ bidu.10.  Il-partijiet interessati kollha li talbu dan, u li wrew li kien hemm raġunijiet partikolari għaliex għandhom jinstemgħu, ingħataw seduta.11.  Fid-dawl tal-għadd apparentement kbir ta' produtturi, produtturi esportaturi u importaturi tal-Unjoni, tqies li jkun xieraq, skont l-Artikolu 17 tar-Regolament bażiku, li jiġi analizzat jekk għandux jintuża t-teħid ta' kampjuni. Sabiex il-Kummissjoni tkun tista’ tiddeċiedi jekk hux meħtieġ it-teħid ta’ kampjuni u, jekk ikun, biex jintgħażel kampjun, il-partijiet imsemmija hawn fuq kienu mitluba, li jippreżentaw ruħhom fi żmien 15-il jum mill-bidu tar-reviżjoni u li jipprovdu t-tagħrif mitlub fl-avviż ta' bidu lill-Kummissjoni.12.  Erbatax-il produttur tal-Unjoni ressqu t-tagħrif mitlub u qablu li jiġu inklużi fil-kampjun. Fuq il-bażi tat-tagħrif li ntbagħat mill-produtturi tal-Unjoni li kkooperaw, il-Kummissjoni għażlet kampjun ta' ħames produtturi tal-Unjoni li jirrappreżentaw 65 % tal-bejgħ mill-produtturi kollha tal-Unjoni li kkooperaw lil klijenti mhux relatati fl-UE.13.  Billi kienu biss żewġ produtturi esportaturi Ċiniżi li pprovdew l-informazzjoni mitluba, ma kienx hemm bżonn li jintgħażel kampjun.14.  Aġent importatur wieħed biss ipprovda l-informazzjoni mitluba u qabel li jkun inkluż fil-kampjun. Konsegwentament, ma kienx meħtieġ teħid ta’ kampjuni fir-rigward ta’ importaturi mhux relatati.15.  Il-Kummissjoni bagħtet kwestjonarji lill-produtturi tal-Unjoni fil-kampjun, lill-produtturi esportaturi, u lill-utenti u lill-fornituri kollha magħrufin li huma kkonċernati kif ukoll lil dawk li taw isimhom fi żmien l-iskadenzi stabbiliti fl-avviż ta’ bidu. Il-kwestjonarji ntbagħtu wkoll lill-produtturi magħrufa fl-Istati Uniti (il-pajjiż analogu maħsub).16.  Waslu tweġibiet għall-kwestjonarju mill-ħames produtturi tal-Unjoni magħżula fil-kampjun, seba’ utenti fl-Unjoni, tliet fornituri tal-materja prima u żewġ produtturi fl-Istati Uniti. Barra minn dan, seba' produtturi tal-Unjoni li kkooperaw ipprovdew id-dejta ġenerali mitluba għall-analiżi tal-ħsara. Ma ntbagħtet l-ebda tweġiba għall-kwestjonarji, madankollu, mill-produtturi esportaturi Ċiniżi.17.  Matul l-investigazzjoni, wieħed mill-ħames produtturi tal-Unjoni fil-kampjun ma kienx f’pożizzjoni li jipprovdi d-dejta kollha mitluba u konsegwentement kellu jitnaqqas għal erba’ produtturi li jirrappreżentaw 47% tal-bejgħ mill-produtturi kollha li kkooperaw.18.  Il-Kummissjoni fittxet u vverifikat l-informazzjoni kollha li qieset li kienet neċessarja għad-determinazzjoni tal-probabilità ta' ssuktar jew rikorrenza ta' dumping u l-ħsara li tirriżulta minnu u l-interess tal-Unjoni. Iż-żjarat ta’ verifika twettqu fl-istabbilimenti tal-kumpaniji li ġejjin:(a) Produtturi tal-Unjoni-  Novapet SA, Spanja,-  Equipolymers srl, l-Italja,-  UAB Orion Global PET (Indorama), il-Litwanja,-  UAB Neo Group, il-Litwanja;(b) Utenti fl-Unjoni:-  Puccetti, l-Italja.(c) Produtturi fl-Istati Uniti tal-Amerika-  - M&G Polymers USA, LLC, USA-  - StarPet Inc., USA.B. PRODOTT IKKONĊERNAT U PRODOTT SIMILI19.  Il-prodott ikkonċernat huwa l-istess bħal dak fl-investigazzjoni oriġinali, jiġifieri polietilene tereftalat b’numru tal-viskożità ta’ 78 ml/g jew ogħla, skont l-Istandard ISO 1628-5, li fil-preżent jaqa’ fi ħdan il-kodiċi NM 3907 60 20 u li joriġina mir-RPĊ.20.  L-investigazzjoni tar-reviżjoni kkonfermat is-sejba tal-investigazzjoni oriġinali, li l-prodott ikkonċernat, u l-prodotti manufatturati u mibjugħa mill-produttur esportatur fis-suq domestiku tagħhom u lil pajjiżi terzi, kif ukoll dawk manifatturati u mibjugħa mill-industrija tal-Unjoni għandhom l-istess użi u karattersitiċi fiżiċi u kimiċi bażiċi. Għalhekk, dawn il-prodotti jitqiesu li huma prodotti simili fl-ambitu tat-tifsira tal-Artikolu 1(4) tar-Regolament bażiku.C. IL-PROBABILITÀ TA' TKOMPLIJA JEW RIKORRENZA TAD-DUMPING1. Rimarki preliminari21.  Kif spjegat hawn fuq, ma kienx hemm bżonn li tiġi applikata l-għażla ta' kampjun fir-rigward tal-produtturi esportaturi fir-RPĊ.22.  B'konformità mal-Artikolu 11(2) tar-Regolament bażiku, ġie eżaminat jekk huwiex probabbli li l-iskadenza tal-miżuri eżistenti tkun se twassal gћal tkomplija jew gћal rikorrenza tad-dumping.2. Id-dumping ta' importazzjonijiet matul l-RIP23.  Minħabba n-nuqqas ta’ volumi sinifikanti ta’ importazzjonijiet mir-RPĊ fl-Unjoni Ewropea, dawn ma ffurmawx bażi għal sejba rappreżentattiva ta’ dumping. Għalhekk, ma sar l-ebda kalkolu fuq il-bażi tal-prezzijiet tal-esportazzjoni mir-RPĊ u għalhekk, l-investigazzjoni iffukat fuq il-probabbiltà li jerġa’ jkun hemm dumping.3. Żvilupp tal-importazzjonijiet jekk jitħassru l-miżuri24.  Minħabba l-fatt li l-ebda produttur esportatur fir-RPĊ ma kkoopera f'din l-investigazzjoni, il-konklużjonijiet hawn taħt joqogħdu fuq il-fatti disponibbli skont l-Artikolu 18 tar-Regolament bażiku, jiġifieri d-dejta tal-Eurostat u t-talba għal reviżjoni.3.1. Relazzjoni bejn il-valur normali u l-prezzijiet ta’ esportazzjoni lejn pajjiżi terzi25.  Billi l-ebda produttur esportatur fir-RPĊ ma kkoopera, il-prezzijiet tal-bejgħ domestiku ta’ pajjiż terz b’ekonomija tas-suq tqabblu mal-prezzijiet tal-esportazzjoni mir-RPĊ lejn pajjiżi terzi skont l-Artikolu 2(7) tar-Regolament bażiku.Il-pajjiż analogu26.  Minħabba li r-RPĊ hija ekonomija fi tranżizzjoni u f’konformità mad-dispożizzjonijiet tal-Artikolu 2(7)(a) tar-Regolament bażiku, il-valur normali kellu jiġi ddeterminat abbażi tal-prezz jew tal-valur normali kostrutt miksub f’pajjiż terz b’ekonomija tas-suq xierqa ("il-pajjiż analogu"), jew il-prezz mill-pajjiż analogu għal pajjiżi oħra, inkluża l-Unjoni, jew fejn dawn mhumiex possibbli fuq kwalunkwe bażi oħra raġonevoli, inkluż il-prezz imħallas realment jew li għandu jitħallas fl-Unjoni għall-prodott simili, aġġustat b’mod xieraq jekk meħtieġ biex jinkludi marġini ta’ profitt raġonevoli.27.  Fl-avviż ta' bidu, kien previst li l-Istati Uniti tal-Amerika tintuża bħala pajjiż analogu xieraq biex jiġi stabbilit il-valur normali għar-RPĊ u l-partijiet interessati ġew mistiedna biex jikkummentaw dwar kemm din l-għażla hija adegwata. Ma wasal ebda kumment jew oġġezzjoni minn kwalunkwe parti f'dan ir-rigward. L-Istati Uniti ntużaw ukoll bħala pajjiż analogu fl-investigazzjoni oriġinali. Għalhekk l-Istati Uniti huma meqjusa bħala pajjiż analogu xieraq.Valur normali28.  Skont l-Artikolu 2(7) tar-Regolament bażiku, il-valur normali ġie stabbilit skont l-informazzjoni vverifikata li waslet mill-produtturi fil-pajjiż analogu, jiġifieri skont il-prezzijiet imħallsa jew li jitħallsu fis-suq domestiku fl-Istati Uniti tal-Amerika, għal tipi ta’ prodotti li nstabu li jinbiegħu fl-andament normali tal-kummerċ.29.  B’konsegwenza ta’ dan, il-valur normali ġie stabbilit bħala prezz tal-bejgħ domestiku medju diffirenzjat lil klijenti mhux relatati mill-produtturi li kkooperaw fl-Istati Uniti.30.  L-ewwel, għal kull wieħed miż-żewġ produtturi esportaturi mill-Istati Uniti li kkooperaw, ġie stabbilit jekk it-total tal-bejgħ domestiku tagħhom tal-prodott simili kienx rappreżentattiv skont l-Artikolu 2(2) tar-Regolament bażiku, jiġifieri jekk ammontax għal 5 % jew iktar tal-volum tal-bejgħ totali tal-prodott ikkonċernat esportat lejn l-Unjoni Ewropea. Matul il-perjodu tal-investigazzjoni, il-bejgħ domestiku taż-żewġ produtturi mill-Istati Uniti tqies bħala rappreżentattiv biżżejjed.31.  Sussegwentement il-Kummissjoni eżaminat jekk il-bejgħ domestiku tal-prodott simili jistax jitqies bħala bejgħ li sar fl-andament normali tal-kummerċ skont l-Artikolu 2(4) tar-Regolament bażiku. Dan sar billi, għall-prodott simili mibjugħ fis-suq tal-Istati Uniti, ġie stabbilit proporzjon tal-bejgħ domestiku bi profitt lil klijenti indipendenti matul l-RIP.32.  Billi l-volum ta’ bejgħ bi profitt tal-prodott simili rrappreżenta inqas minn 80% tal-volum ta’ bejgħ totali tal-prodott simili, il-valur normali kien ibbażat fuq il-prezz domestiku reali, ikkalkulat bħala medja differenzjata tal-bejgħ bi profitt.Prezz ta' esportazzjoni33.  Kif spjegat hawn fuq, fin-nuqqas ta’ volumi ta’ importazzjoni sinifikanti u fid-dawl tan-nuqqas ta’ xi kooperazzjoni mill-produtturi esportaturi tar-RPĊ, il-prezz tal-esportazzjoni ġie eżaminat fuq il-bażi tad-dejta disponibbli mill-istatistiċi tal-esportazzjoni tar-RPĊ dwar il-kwantità u l-valur tal-esportazzjonijiet mir-RPĊ lejn tlieta mill-aktar swieq importanti tagħha (il-Ġappun, l-Ukraina u l-Istati Uniti), billi din kienet l-aqwa informazzjoni disponibbli skont l-Artikolu 18 tar-Regolament bażiku. L-esportazzjonijiet lejn dawn is-swieq irrappreżenta bejn wieħed u ieħor 50 % tal-esportazzjonijiet tar-RPĊ tal-prodott taħt investigazzjoni.Tqabbil34.  Id-dejta mill-istatistiċi tal-esportazzjoni tar-RPĊ uriet li l-prezzijiet ta' esportazzjoni għall-pajjiżi terzi msemmija hawn fuq kienu inqas mill-valur normali stabbilit għar-RPĊ. Fil-fatt, l-investigazzjoni sabet li b’mod ġenerali matul l-RIP din id-differenza fil-prezzijiet varjat bejn 14 % u 38 %. Dan jindika probabbiltà ta’ rikorrenza ta’ dumping fuq esportazzjonijiet lejn l-Unjoni Ewropea jekk il-miżuri jiġu revokati.3.2. Kapaċitajiet żejda35.  Fin-nuqqas ta’ informazzjoni oħra li tirrigwarda l-produzzjoni u l-kapaċità, l-analiżi saret b'konformità mal-Artikolu 18 tar-Regolament bażiku fuq il-bażi tal-informazzjoni li hemm fit-talba ta' reviżjoni.36.  Fuq il-bażi tal-informazzjoni disponibbli, u fin-nuqqas ta’ kwalunkwe informazzjoni li tindika l-kuntrarju, il-kapaċità tal-produzzjoni fir-RPĊ żdiedet b’16 % matul il-perjodu kkunsidrat. Matul l-RIP, l-użu tal-kapaċità kien f’livell ta’ bejn wieħed u ieħor 72 %. Għalhekk, il-kapaċità żejda kienet sostanzjali u kienet iktar minn 700 000 tunnellata. Billi tattiva din il-kapaċità żejda, il-produzzjoni Ċiniża tista’ tissupplixxi sa 23 % tal-konsum tal-UE.37.  Barra minn hekk, billi l-kapaċità tal-produzzjoni fir-RPĊ hija mistennija li tiżdied b’rata ħafna ikbar mid-domanda domestika, huwa mistenni li parti kbira minn kull żieda fil-produzzjoni tkun orjentata lejn l-esportazzjoni.4. Konklużjoni dwar il-probabbiltà tar-rikorrenza tad-dumping38.  Meta wieħed iqis li l-prezzijiet tal-esportazzjonijiet tal-prodott taħt investigazzjoni lejn is-swieq ewlenin tal-esportazzjoni tar-RPĊ huma inqas mill-valur normali stabbilit waqt l-RIP, u fuq il-bażi taż-żieda fil-kapaċità, huwa probabbli li l-volum ta’ esportazzjonijiet Ċiniżi lejn l-UE sejrin jiżdiedu bi prezzijiet iddampjati jekk il-miżuri jiskadu.39.  Fid-dawl ta’ dan t’hawn fuq, hemm probabbiltà ta’ rikorrenza ta’ dumping jekk il-miżuri jiġu revokati.D. DEFINIZZJONI TAL-INDUSTRIJA TAL-UNJONI40.  Wapt l-RIP, il-prodott kien immanifatturat minn 17-il produttur fl-Unjoni. Għaldaqstant it-total prodott minn dawn il-produtturi (stabbilit abbażi tal-informazzjoni miġbura mill-produtturi li kkooperaw u għall-produtturi l-oħra tal-Unjoni mid-dejta inkluża fit-talba għal reviżjoni) jitqies għalhekk li jikkostitwixxi l-produzzjoi tal-Unjoni fl-ambitu tat-tifsira tal-Artikolu 4(1) tar-Regolament bażiku.41.  Minn dawn is-17-il produttur, 12 ikkooperaw bis-sħiħ fl-investigazzjoni. Dawn it-12-il produttur instabu li jirrappreżentaw proporzjon ewlieni, f’dan il-każ ta' aktar minn 80 %, tal-produzzjoni totali tal-Unjoni tal-prodott simili. It-12-il produttur li kkooperaw, għalhekk, jikkostitwixxu l-industrija tal-Unjoni skont it-tifsira tal-Artikolu 4(1) u l-Artikolu 5(4) tar-Regolament bażiku u minn issa 'l quddiem se jissejħu l-"industrija tal-Unjoni". Il-bqija tal-produtturi tal-Unjoni minn hawn 'il quddiem se jissejħu "l-produtturi l-oħra tal-Unjoni". Dawn il-produtturi l-oħra tal-Unjoni ma sostnewx l-ilment u lanqas ma oġġezzjonaw għalih b'mod attiv.42.  Għall-fini tal-analiżi tal-ħsara, l-indikaturi tal-ħsara ġew stabbiliti fiż-żewġ livelli li ġejjin:43.  L-elementi makroekonomiċi (il-produzzjoni, il-kapaċità, il-volum ta' bejgħ, is-sehem mis-suq, it-tkabbir, l-impjiegi, il-produttività, il-prezzijiet medji tal-unità u d-daqs tal-marġnijiet tad-dumping u l-irkupru mill-effetti ta' dumping fl-imgħoddi) ġew eżaminati fil-livell tal-produzzjoni tal-Unjoni kollha kemm hi, u dan abbażi tat-tagħrif miġbur mill-produtturi li kkooperaw fil-kuntest tal-eżerċizzju tal-ġbir ta' kampjuni u fuq stima bbażata fuq id-dejta mit-talba ta' reviżjoni għall-produtturi l-oħra tal-Unjoni.44.  L-analiżi tal-elementi mikroekonomiċi (stokkijiet, pagi, profittabbiltà, dħul mill-investimenti, fluss tal-likwidità, possibbiltà li jiżdied il-kapital u l-investimenti) saret għall-produtturi tal-Unjoni inklużi fil-kampjun abbażi tat-tagħrif tagħhom.45.  Huwa nnotat li s-suq tal-UE għall-PET hu kkaratterizzat minn għadd relattivament għoli ta' produtturi, li normalment ikunu jagħmlu parti minn gruppi akbar u l-kwartieri ġenerali tagħhom ikunu barra mill-UE. Is-suq huwa fi proċess ta' konsolidazzjoni b'għadd reċenti ta' akkwiżizzjonijiet u għeluq ta' impriżi. Pereżempju, mill-2009, l-impjanti ta' produzzjini tal-PET ta' Tergal Fibers (Franza), Invista (il-Ġermanja) u Artenius (ir-Renju Unit) għalqu filwaqt li Indorama akkwistat dawk li kienu l-impjanti Eastman fir-Renju Unit u l-Pajjiżi l-Baxxi.E. SITWAZZJONI FIS-SUQ TAL-UNJONI1. Konsum tal-Unjoni46.  Il-konsum tal-Unjoni ġie stabbilit abbażi tal-volumi tal-bejgħ tal-industrija tal-Unjoni fis-suq tal-Unjoni, id-dejta dwar il-volumi ta' importazzjoni għas-suq tal-UE miksuba mill-Eurostat u, fir-rigward tal-produtturi l-oħra tal-Unjoni, minn stimi bbażati fuq it-talba ta' reviżjoni.47.  Bejn l-2006 u l-RIP il-konsum fl-Unjoni tal-prodott li qed jiġi investigat żdied bi 11%. B'mod aktar preċiż, id-domanda apparenti kibret fl-2007 bi 8%, naqset kemxejn bejn l-2007 u l-2008 (b'2 punti perċentwali) u kompliet żdiedet b'5 punti perċentwali oħra bejn l-2008 u l-RIP.Tabella 12006 | 2007 | 2008 | RIP |Total tal-konsum fl-UE (tunnellati) | 2.709.400 | 2.936.279 | 2.868.775 | 2.996.698 |Indiċi (2006=100) | 100 | 108 | 106 | 111 |Sors: tweġibiet għall-kwestjonarju, dejta tal-Eurostat u talba għal reviżjoni2. Volum, sehem mis-suq u prezzijiet ta’ importazzjonijet mir-Repubblika Popolari taċ-Ċina48.  Il-volum tal-importazzjonijiet li huma l-oġġett ta’ dumping tal-prodott ikkonċernat fl-UE baqgħu relattivament baxxi u saħansitra naqsu fil-perjodu ikkunsidrat. Dan laħaq 13 483 tunnellata fl-RIP, li jikkorrispondi għal sehem tas-suq ta 0,4 %. Il-prezzijiet tal-importazzjonijiet Ċiniżi baqgħu stabbli bejn l-2006 u l-2008 u naqsu drastikament għal EUR 897 għal kull tunnellata fil-livell CIF fl-RIP, jiġifieri bi 12-il punt perċentwali b'relazzjoni mal-prezzijiet tul l-2008.Tabella 22006 | 2007 | 2008 | RIP |Volum ta’ importazzjonijiet mir-RPĊ (tunnellati) | 16.425 | 20.159 | 18.001 | 13.483 |Indiċi (2006=100) | 100 | 123 | 110 | 82 |Is-sehem mis-suq tal-importazzjonijiet mir-RPĊ | 0,6% | 0,7% | 0,6% | 0,4% |Prezz tal-importazzjonijiet (EUR/tunnellata) | 1.011 | 1.008 | 1.020 | 897 |Indiċi (2006=100) | 100 | 100 | 101 | 89 |Sors: Eurostat3. Importazzjonijiet minn pajjiżi terzi oħra(a) Importazzjonijiet mill-Iran, mill-Pakistan u mill-Emirati Għarab Magħquda49.  Kif imsemmi hawn fuq, fil-premessi (6) et seq., saru proċediment anti-dumping u proċediment kontra s-sussidji li jikkonċernaw importazzjonijiet ta’ PET mill-Iran, mill-Pakistan u mill-Emirati Għarab Magħquda b'mod parallel mar-reviżjoni attwali.50.  Il-volum tal-importazzjonijiet mill-Iran, mill-Pakistan u mill-Emirati Għarab Magħquda fl-UE żdiedu b’mod sinifikanti fil-perjodu kkunsidrat u laħqu 304 202 tunnellata fl-RIP, li jikkorrispondi għal sehem mis-suq ta’ 10,2 %. Il-prezzijiet ta’ dawn l-importazzjonijiet kienu saħansitra iktar baxxi mill-prezzijiet tal-importazzjonijiet mir-RPĊ.Tabella 32006 | 2007 | 2008 | RIP |Il-volum ta' importazzjonijiet mill-Iran, mill-Pakistan u mill-Emirati Għarab Magħquda (tunnellati) | 55.939 | 67.067 | 218.248 | 304.202 |Indiċi (2006=100) | 100 | 120 | 390 | 544 |Is-sehem mis-suq tal-importazzjonijiet mill-Iran, mill-Pakistan u mill-Emirati Għarab Magħquda (tunnellati) | 2,1% | 2,3% | 7,6% | 10,2% |Prezz tal-importazzjonijiet (EUR/tunnellata) | 1.030 | 1.023 | 1.015 | 882 |Sors: Eurostat(b) Importazzjonijiet mir-Repubblika tal-Korea51.  Ir-Repubblika tal-Korea ilha suġġetta għal dazji ta' antidumping mis-sena 2000. Madankollu, żewġ kumpaniji Koreani huma soġġetti għal dazju anti-dumping ta' żero u l-investigazzjoni stabbiliet li l-importazzjonijiet mir-Repubblika tal-Korea jibqgħu f’livell għoli u fil-perjodu kkunsidrat żdiedu b’mod sinifikanti. L-importazzjonijiet Koreani żdiedu bi kważi 150 % bejn l-2006 u l-RIP u s-sehem mis-suq rispettiv tagħhom żdied minn 3,5 % fl-2006 għal 7,7 % fl-RIP.Tabella 42006 | 2007 | 2008 | RIP |Volum ta' importazzjonijiet mill-Korea t'Isfel (tunnellati ) | 94.023 | 130.994 | 177.341 | 231.107 |Indiċi (2006=100) | 100 | 139 | 189 | 246 |Is-sehem mis-suq ta’ importazzjonijiet mill-Korea t’Isfel | 3,5% | 4,5% | 6,2% | 7,7% |Il-prezz tal-importazzjonijiet (EUR/tunnellata) | 1.084 | 1.071 | 1.063 | 914 |Sors: Eurostat52.  Il-prezz medju tal-importazzjonijiet Koreani ġeneralment baqa' kemxejn taħt il-prezzijiet medji tal-produtturi tal-Unjoni. Madankollu, il-prezzijiet Koreani kienu ogħla mill-prezzijiet medji mir-RPĊ.(c) Importazzjonijiet minn pajjiżi terzi oħra mhux imsemmija hawn fuq53.  Il-volum tal-importazzjonijiet tal-prodott ikkonċernat minn pajjiżi terzi oħra fl-UE żdied kemm kemm fil-perjodu kkunsidrat u laħaq 428 396 tunnellata fl-RIP, li jikkorrispondu għal sehem mis-suq ta’ 14,3 %. Il-prezzijiet ta’ dawn l-importazzjonijiet huma relattivament għoljin u ogħla mill-prezzijiet rispettivi mir-RPĊ u l-pajjiżi fl-investigazzjonijiet paralleli, kif ukoll ogħla mil-livell medju tal-prezzijiet tal-industrija tal-Unjoni.Tabella 52006 | 2007 | 2008 | RIP |Volum ta’ importazzjonijiet minn pajjiżi terzi oħra (tunnellati) | 337.036 | 407.253 | 344.626 | 428.396 |Indiċi (2006=100) | 100 | 121 | 102 | 127 |Sehem mis-suq tal-importazzjonijiet minn pajjiżi terzi oħra | 12,4% | 13,9% | 12,0% | 14,3% |Il-prezz tal-importazzjonijiet (EUR/tunnellata) | 1.159 | 1.127 | 1.135 | 978 |Sors: Eurostat54.  Minn dan ta’ hawn fuq, jista’ jiġi konkluż li l-importazzjonijiet minn pajjiżi terzi oħra ma kellhom l-ebda impatt negattiv fuq is-sitwazzjoni tal-industrija tal-Unjoni.4. Il-qagħda ekonomika tal-industrija tal-Unjoni55.  Skont l-Artikolu 3(5) tar-Regolament bażiku, il-fatturi ekonomiċi u l-indiċi kollha li jaffettwaw l-istat tal-industrija tal-Unjoni matul il-perjodu meqjus ġew eżaminati.4.1. Elementi makroekonomiċi(a) Produzzjoni56.  Il-produzzjoni tal-Unjoni naqset b’4 % bejn l-2006 u l-RIP. B’mod aktar speċifiku, din żdiedet b’5 % fl-2007 għal madwar 2 570 000 tunnellata, iżda naqset sew b’10 punti perċentwali fl-2008 meta mqabbla mal-2007 u żdiedet kemm kemm b’punt perċentwali wieħed bejn l-2008 u l-RIP, meta laħqet madwar 2 300 000 tunnellata.Tabella 62006 | 2007 | 2008 | RIP |Produzzjoni (tunnellati) | 2.439.838 | 2.570.198 | 2.327.169 | 2.338.577 |Indiċi (2006=100) | 100 | 105 | 95 | 96 |Sors: tweġibiet għall-kwestjonarju u talba għal reviżjoni(b) Il-kapaċità ta' produzzjoni u l-użu tal-kapaċità57.  Il-kapaċità tal-produzzjoni tal-produtturi tal-Unjoni żdiedet bi 15 % tul il-perjodu meqjus. B’mod speċifiku, żdiedet b'1 % fl-2007, kompliet tiżdied b'5 punti perċentwali fl-2008 u b'9 punti perċentwali oħra fl-RIP.Tabella 72006 | 2007 | 2008 | RIP |Il-kapaċità ta' produzzjoni (tunnellati) | 2.954.089 | 2.971.034 | 3.118.060 | 3.385.738 |Indiċi (2006=100) | 100 | 101 | 106 | 115 |L-utilizzazzjoni tal-kapaċità | 83% | 87% | 75% | 69% |Indiċi (2006=100) | 100 | 105 | 90 | 84 |Sors: tweġibiet għall-kwestjonarju u talba għal reviżjoni58.  Fl-2006, l-użu tal-kapaċità kien 83 %, li żdied għal 87 % fl-2007 iżda iktar tard niżel għal 75 % fl-2008 u għal 69% biss fl-RIP. Ir-rata ta’ tnaqqis fl-użu fl-2008 u fl-RIP irriflettiet it-tnaqqis fil-produzzjoni u ż-żieda fil-kapaċità tal-produzzjoni f’dan il-perjodu.(c) Volum ta' bejgħ59.  Il-volum ta' bejgħ tal-produtturi tal-Unjoni lil konsumaturi mhux relatati fis-suq tal-UE naqas modestament fil-perjodu meqjus. Il-bejgħ żdied b'5 % fl-2007, iżda fis-sena ta' wara naqas kemxejn taħt il-livell tal-2006 u fl-RIP il-bejgħ kien 3 % iktar baxx milli fl-2006, għal madwar 2 100 000 tunnellata. Minħabba l-volum limitat ta' stokkijiet, l-iżvilupp tal-bejgħ jirrifletti sew l-iżvilupp fil-produzzjoni.Tabella 82006 | 2007 | 2008 | RIP |Bejgħ fl-UE (tunnellati) | 2.202.265 | 2.318.567 | 2.171.203 | 2.133.787 |Indiċi (2006=100) | 100 | 105 | 99 | 97 |Sors: tweġibiet tal-kwestjonarju u talba għal reviżjoni(d) Sehem mis-suq60.  Matul il-perjodu kkunsidrat, il-produtturi tal-Unjoni tilfu 10 punti perċentwali mis-sehem mis-suq, li naqas minn 85 % fl-2006 għal 75 % fl-RIP. Dan it-telf tas-sehem mis-suq jirrifletti l-fatt li, minkejja żieda sostanzjali fil-konsum, il-bejgħ tal-industrija tal-Unjoni naqas bi 3 % fil-perjodu meqjus. Ta' min jinnota li din ix-xejra ta' tnaqqis kienet preżenti wkoll għall-produtturi tal-Unjoni inklużi fil-kampjunTabella 92006 | 2007 | 2008 | RIP |Sehem mis-suq tal-produtturi tal-Unjoni | 84,9% | 83,2% | 79,8% | 75,1% |Indiċi (2006=100) | 100 | 98 | 94 | 88 |Sors: tweġibiet għall-kwestjonarju, talba għal reviżjoni u Eurostat(e) Tkabbir61.  Bejn l-2006 u l-RIP, filwaqt li l-konsum tal-Unjoni żdied bi 11%, il-volum ta' bejgħ mill-produtturi tal-Unjoni fis-suq tal-UE naqas bi 3% u s-sehem mis-suq tal-produtturi tal-Unjoni naqas b'10 punti perċentwali. Għaldaqstant, qed jiġi konkluż li l-produtturi tal-Unjoni ma setgħux jibbenefikaw minn xi tkabbir tas-suq.(f) Impjiegi62.  Il-livell tal-impjiegi tal-produtturi tal-Unjoni juri tnaqqis ta’ 15 % bejn l-2006 u l-RIP. B’mod aktar speċifiku, l-għadd ta’ persuni impjegati naqas b’mod sinifikanti minn 2 400 fl-2006 għal 2 100 fl-2007 jew bi 13 % u baqa’ qrib dan il-livell fl-2008 u fl-RIP. It-tnaqqis fl-2007 huwa mera tal-isforzi ta' ristrutturazzjoni minn għadd ta' produtturi tal-UE.Tabella 102006 | 2007 | 2008 | RIP |Impjiegi (persuni) | 2.410 | 2.100 | 2.060 | 2.057 |Indiċi (2006=100) | 100 | 87 | 85 | 85 |Sors: tweġibiet tal-kwestjonarju u talba għal reviżjoni(g) Produttività63.  Il-produttività tal-ħaddiema tal-produtturi tal-Unjoni, imkejla bħala produzzjoni (f'tunnellati) għal kull persuna impjegata, għal kull sena, żdiedet bi 12 % fil-perjodu meqjus. Dan jirrifletti l-fatt li l-produzzjoni naqset aktar bil-mod mil-livell ta' impjiegi u hija indikazzjoni ta' żieda fl-effiċjenza min-naħa tal-produtturi tal-Unjoni. Dan hu partikolarment evidenti fl-2007 meta l-produzzjoni żdiedet filwaqt li l-livell tal-impjiegi naqas u l-produttività kienet 21 % ogħla milli kienet fl-2006.Tabella 112006 | 2007 | 2008 | RIP |Produttività (tunnellata għal kull impjegat) | 1.013 | 1.224 | 1.130 | 1.137 |Indiċi (2006=100) | 100 | 121 | 112 | 112 |Sors: tweġibiet għall-kwestjonarju u talba għal reviżjoni(h) Fatturi li jaffettwaw il-prezzijiet ta’ bejgħ64.  Il-medja annwali tal-prezzijiet tal-bejgħ tal-produtturi tal-Unjoni fis-suq tal-UE għal konsumaturi mhux relatati baqgħet stabbli bejn l-2006 u l-2008, b'madwar 1 100 EUR kull tunnellata. Fl-RIP il-medja annwali tal-prezz tal-bejgħ niżlet bi 12% u laħqet id-977 EUR kull tunnellata. Il-medja annwali tal-prezz tal-bejgħ ma tirriflettix il-flussi ta' kull xahar, jew dawk ta' kuljum, tal-PET fis-suq Ewropew (u dinji) iżda titqies suffiċjenti biex tindika x-xejra matul il-perjodu meqjus. Il-prezzijiet tal-bejgħ ta’ PET, normalment isegwu t-tendenzi fil-prezzijiet tal-materja prima prinċipali tiegħu (b’mod partikolari aċidu tereftaliku purifikat – PTA – u monoetilene glikolu – MEG) minħabba li dawn jikkostitwixxu sa 80 % tal-ispiża totali tal-PET.Tabella 122006 | 2007 | 2008 | RIP |Il-prezz ta’ unità fis-suq tal-UE (EUR/tunnellata) | 1.110 | 1.105 | 1.111 | 977 |Indiċi (2006=100) | 100 | 100 | 100 | 88 |Sors: tweġibiet għall-kwestjonarju u talba għal reviżjoni(i) Il-kobor tal-marġini tad-dumping u l-irkupru mid-dumping tal-imgħoddi65.  Huwa mfakkar li minħabba l-volumi ta’ importazzjoni baxxi ħafna ta’ PET milr-RPĊ fil-preżent, ma sar l-ebda kalkolu ta’ dumping. Madankollu, kif iddikjarat fil-premessa (39), ġiet stabbilita probabbiltà ta’ rikorrenza ta’ dumping fuq il-bażi tal-prezzijiet lil pajjiżi terzi u l-kapaċità eċċessiva. Fir-rigward tal-irkupru minn dumping tal-passat, huwa importanti li wieħed jiftakar li wara l-impożizzjoni ta’ miżuri anti-dumping definittivi fuq importazzjonijiet mir-RPĊ, l-industrija tal-Unjoni kienet qiegħda tħabbat wiċċha ma’ importazzjonijiet issussidjati mill-Iran, mill-Pakistan u mill-Emirati Għarab Magħquda, u f’Ġunju 2010, dan wassal għall-impożizzjoni ta’ miżuri provviżorji ta' kontrobilanċ[11]. Għalhekk, ma seta’ jiġi stabbilit ebda rkupru attwali mid-dumping tal-imgħoddi u huwa meqjus li l-industrija tal-Unjoni tibqa’ vulnerabbli għall-effett ta’ dannu ta’ kwalunkwe importazzjonijiet iddampjati fis-suq tal-Unjoni.4.2. Elementi mikroekonomiċi(a) Stokkijiet66.  Il-livell ta' stokkijiet tal-għeluq tal-produtturi inklużi fil-kampjun naqas bejn l-2006 u l-RIP bi 22 %. Ta' min jinnota li l-istokkijiet jirrappreżentaw anqas minn 5 % tal-produzzjoni annwali u għaldaqstant ir-rilevanza ta' dan l-indikatur fl-analiżi tal-ħsara hija limitata.Tabella 13Il-kampjun | 2006 | 2007 | 2008 | RIP |Stokk tal-għeluq (tunnellati) | 61.374 | 57.920 | 46.951 | 47.582 |Indiċi (2006=100) | 100 | 94 | 77 | 78 |Sors: tweġibiet għall-kwestjonarju(b) Pagi67.  L-ispiża tax-xogħol annwali żdiedet bi 11 % bejn l-2006 u l-2007 qabel ma naqas b'2 punti perċentwali fl-2008 meta mqabbel mal-2007 u b'9 punti perċentwali oħra fl-RIP meta mqabbel mal-2008 b'mod li laħaq l-istess livell fl-2006. B'mod ġenerali, l-ispejjeż tax-xogħol għalhekk baqgħu stabbli.Tabella 14Il-kampjun | 2006 | 2007 | 2008 | RIP |Spiża tax-xogħol annwali (EUR) | 27.671.771 | 30.818.299 | 30.077.380 | 27.723.396 |Indiċi (2006=100) | 100 | 111 | 109 | 100 |Sors: tweġibiet għall-kwestjonarju(c) Profittabbiltà u redditu mill-investimenti68.  Matul il-perjodu meqjus, il-profittabbiltà tal-bejgħ tal-produtturi inklużi fil-kampjun tal-prodott simili fis-suq tal-UE lil konsumaturi mhux relatati, espressa bħala perċentwali ta' bejgħ nett, baqgħet negattiva u saħansitra niżlet minn -6,9 % għal -7,5 %. B'mod aktar speċifiku, is-sitwazzjoni fir-rigward tal-profittabbiltà tal-produtturi inklużi fil-kampjun tjiebet fl-2007 meta t-telf nett kien jammonta biss għal -1.5 % tal-bejgħ nett, iżda t-telf żdied sew fl-2008 għal -9.3 %. Is-sitwazzjoni tjiebet kemxejn fl-RIP.Tabella 15Il-kampjun | 2006 | 2007 | 2008 | RIP |Il-profittabilità tal-UE (% ta’ bejgħ nett) | -6,9% | -1,5% | -9,3% | -7,5% |Indiċi (2006= -100) | -100 | -22 | -134 | -108 |ROI (profitt f'% tal-valur nett deprezzat tal-investimenti) | -9,6% | -3,1% | -16,8% | -12,3% |Indiċi (2006= -100) | -100 | -32 | -175 | -127 |Sors: tweġibiet għall-kwestjonarju69.  Ir-redditu fuq l-investimenti ('ROI'), espress bħala l-profitt f'perċentwali tal-valur nett deprezzat tal-investimenti, segwa b'mod wiesa' x-xejra ta' profittabbiltà. Dan żdied minn livell ta' -9,6 % fl-2006 għal -3,1 % fl-2007. Huwa naqas għal -16,8 % fl-2008 u reġa' naqas fl-RIP għal -12,3 %. B'mod ġenerali, ir-redditu fuq l-investimenti baqa' negattiv u mar lura bi 2,7 punti perċentwali matul il-perjodu meqjus.(d) Fluss tal-likwidità u kapaċità li jiżdied il-kapital70.  Il-fluss tal-likwidità netta minn attivitajiet operattivi kien negattiv, fil-livell ta' -18,5 miljun EUR fl-2006. Hija tjiebet b’mod sinifikanti fl-2007 meta saret pożittiva fl-ammont ta’ 19,5 miljun EUR, iżda ddeterjorat bil-kbir fl-2008 (-42 miljun EUR) qabel laħqet l-ammont negattiv ta’ -11 miljun EUR fl-RIP. B'mod ġenerali, il-fluss tal-likwidità tjieb fil-perjodu meqjus għalkemm baqa' negattiv.71.  Ma kienx hemm indikazzjonijiet li l-industrija tal-Unjoni sabet diffikultajiet biex tkabbar il-kapital, l-aktar minħabba li wħud mill-produtturi huma inkorporati fi gruppi akbar.Tabella 16Il-kampjun | 2006 | 2007 | 2008 | RIP |Likwidità (EUR) | -18.453.130 | 19.478.426 | -42.321.103 | -11.038.129 |Indiċi (2006=100) | -100 | 206 | -229 | -60 |Sors: tweġibiet għall-kwestjonarju(e) Investimenti72.  L-investimenti annwali tal-kumpaniji inklużi fil-kampjun fil-produzzjoni tal-prodott simili naqsu b'34 % bejn l-2006 u l-2007, b’59 punt perċentwali oħra bejn l-2007 u l-2008 u mbagħad naqsu kemxejn fl-RIP meta mqabbla mal-2008. Kollox ma' kollox, l-investimenti naqsu b’96 % matul il-perjodu meqjus. Din il-waqgħa drastika fl-investimenti tista' tiġi spjegata parzjalment minħabba li fl-2006 u fl-2007 nkisbu linji ġodda ta' produzzjoni bil-għan li jżidu l-kapaċità.Tabella 17Il-kampjun | 2006 | 2007 | 2008 | RIP |Investimenti netti (EUR) | 98.398.284 | 64.607.801 | 6.537.577 | 4.298.208 |Indiċi (2006=100) | 100 | 66 | 7 | 4 |Sors: tweġibiet għall-kwestjonarju73.  Il-livell baxx ta’ investiment fl-2008 u fl-RIP, jitqies li huwa riżultat ta’ sitwazzjoni finanzjarja vulnerabbli attwali tal-industrija tal-Unjoni.5. Il-konklużjoni dwar il-qagħda tal-industrija tal-Unjoni74.  L-analiżi tad-dejta makroekonomika turi li tul il-perjodu meqjus il-produtturi tal-Unjoni naqqsu l-produzzjoni u l-bejgħ tagħhom. Għalkemm it-tnaqqis osservat ma kienx daqshekk drammatiku, dan irid jitqies fil-kuntest taż-żieda fid-domanda bejn l-2006 u l-RIP, li wasslet għat-tnaqqis fis-sehem mis-suq tal-produtturi tal-Unjoni b'10 punti perċentwali għal 75 %.75.  Fl-istess waqt l-indikaturi mikroekonomiċi rilevanti juru deterjorament ċar tas-sitwazzjoni ekonomika tal-produtturi tal-Unjoni inklużi fil-kampjun. Il-profittabbiltà u r-redditu fuq l-investiment baqgħu negattivi u b’mod ġenerali komplew jinżlu bejn l-2006 u l-RIP. Minkejja żvilupp pożittiv ġenerali, il-likwidità wkoll baqgħet negattiva fl-RIP.76.  Fid-dawl tal-kunsiderazzjonijiet preċedenti, ġie konkluż li l-industrija tal-Unjoni kompliet issofri dannu materjali skont it-tifsira tal-Artikolu 3(5) tar-Regolament bażiku u li s-sitwazzjoni tagħha hija fraġli u vulnerabbli ħafna u ’l bogħod ħafna mil-livelli li jistgħu jkunu mistennija li kieku rkuprat mid-dannu li nstab fl-investigazzjoni oriġinali.F. IL-PROBABBILTÀ TAL-KONTINWAZZJONI TAD-DANNU1. L-impatt tal-volum proġettat tal-importazzjonijiet u l-effetti tal-prezzijiet f’każ ta’ revoka tal-miżuri77.  Kif ġie konkluż fil-premessa (38) hawn fuq, il-produtturi esportaturi fir-RPĊ għandhom kapaċitajiet żejda sinifikanti u potenzjal ċar li jżidu l-volumi tal-esportazzjoni tagħhom lejn is-suq tal-Unjoni.78.  Il-prezzijiet CIF tal-esportazzjoni tal-PET li joriġina mir-RPĊ kienu aktar baxxi mill-prezzijiet medji tal-industrija tal-Unjoni fl-RIP. Huwa nnotat li d-differenza ma kinitx waħda sinifikanti u minħabba li dawn l-importazzjonijiet huma soġġetti għal dazju doganali konvenzjonali u għal xi ħlasijiet wara l-importazzjoni, huma ma kellhomx inaqqsu l-prezzijiet tal-industrija tal-Unjoni prevalenti fl-RIP. Madankollu, għandu jiġi enfasizzat li l-informazzjoni mill-proċeduri paralleli kontra s-sussidji msemmija fil-premessa (6) turi li l-prezzijiet tal-industrija tal-Unjoni fl-RIP tnaqqsu b’mod sinifikanti minħabba l-importazzjonijiet issussidjati mill-Iran, mill-Pakistan u mill-Emirati Għarab Magħquda. Għalhekk, il-fatt li ma kien hemm ebda tnaqqis attwali fil-prezzijiet matul l-RIP ma jfissirx li jekk l-importazzjonijiet mir-RPĊ ikomplu, il-livelli tal-prezzijiet tagħhom ma jkunux ta’ dannu.79.  Tabilħaqq, tqabbil tal-prezzijiet tal-importazzjoni attwali mir-RPĊ mal-livell tal-prezzijiet mingħajr dannu wera li l-importazzjonijiet mir-RPĊ għandhom inaqqsu l-prezzijiet (mingħajr dannu) tal-industrija tal-Unjoni. Għaldaqstant, fin-nuqqas ta’ dazji anti-dumping fuq importazzjonijiet li joriġinaw mir-RPĊ, kwalunkwe volum miżjud ta’ importazzjonijiet li x’aktarx ikunu l-oġġett ta’ dumping mir-RPĊ jeżerċitaw pressjoni tal-prezzijiet saħansitra aktar b’saħħitha fuq l-industrija tal-Unjoni u jikkawżaw dannu.80.  Barra minn hekk, minħabba l-kapaċitajiet żejda eżistenti għall-PET fir-RPĊ, flimkien mal-fatt li l-esportaturi fir-RPĊ fil-probabbiltà kollha jippruvaw jerġgħu jiksbu l-ishma tagħhom mitlufa mis-suq, revoka tal-miżuri wisq probabbli tirriżulta fi prezzijiet ta’ esportazzjoni aktar baxxi. Dan isaħħaħ il-pressjoni tal-prezzijiet b’impatt negattiv ulterjuri mistenni fuq is-sitwazzjoni diġà vulnerabbli u b’danni materjali tal-industrija tal-Unjoni.81.  Għalkemm l-effett tal-importazzjonijiet mir-RPĊ fuq l-istat prekarju attwali tal-industrija tal-Unjoni kien limitat minħabba l-livelli baxxi ta’ importazzjonijiet matul il-perjodu kkunsidrat, wisq probabbli li dan jinbidel, f’każ li l-miżuri jiġu revokati. Intant, li kieku l-miżuri jiġu revokati u l-industrija tal-Unjoni tkun esposta għal volumi akbar mill-pajjiż ikkonċernat bi prezzijiet iddampjati, dan jirriżulta f’deterjorament ulterjuri tas-sitwazzjoni finanzjarja diġà prekarja tagħha u f’aktar telf.2. Il-konklużjonijiet dwar it-tkomplija/ir-rikorrenza tad-dannu82.  Fuq din il-bażi, ġie konkluż li r-revoka tal-miżuri kontra r-RPĊ x’aktarx li tirriżulta fit-tkomplija ta’ dannu għall-industrija tal-Unjoni.G. INTERESS TAL-UNJONI83.  Skont l-Artikolu 21 tar-Regolament bażiku, ġie eżaminat jekk iż-żamma tal-miżuri anti-dumping eżistenti tmurx kontra l-interess tal-Unjoni b’mod ġenerali. Id-determinazzjoni tal-interessi tal-Unjoni kienet ibbażata fuq apprezzament tal-interessi varji kollha involuti. Il-partijiet interessati kollha ngħataw l-opportunità biex jikkummentaw b'konformità mal-Artikolu 21(2) tar-Regolament bażiku.84.  Ta’ min ifakkar li, fl-investigazzjoni oriġinali, tqies li l-adozzjoni tal-miżuri tqieset li ma kinitx kontra l-interess tal-Unjoni. Barra minn hekk, il-fatt li l-din l-investigazzjoni hija reviżjoni, u għaldaqstant tanalizza sitwazzjoni fejn miżuri anti-dumping diġà kienu jeżistu, tippermetti l-evalwazzjoni ta’ kull impatt negattiv mhux dovut fuq il-partijiet ikkonċernati mill-miżuri anti-dumping ta' bħalissa.85.  Fuq din il-bażi, ġie eżaminat jekk, minkejja l-konklużjonijiet dwar il-probabbiltà ta’ tkomplija jew rikorrenza ta’ dumping li jkun ta’ dannu, kienx hemm raġunijiet kompulsivi li jwasslu għall-konklużjoni li f’dan il-każ partikolari, mhuwiex fl-interess tal-Unjoni li żżomm il-miżuri.1. Interess tal-industrija tal-Unjoni u produtturi oħra tal-Unjoni86.  It-tkomplija tal-miżuri anti-dumping fuq importazzjonijiet mill-pajjiż ikkonċernat iżżid il-possibbiltà għall-industrija tal-Unjoni li tilħaq livell raġonevoli ta’ profittabilità, billi tgħin sabiex jiġi evitat li l-industrija tal-Unjoni tiġi mbuttata ’l barra mis-suq minħabba l-volumi sostanzjali ta’ importazzjonijiet iddampjati mir-RPĊ. Fil-fatt, hemm probabbiltà ċara li jkun hemm dumping ta’ dannu f’volumi sostanzjali li l-industrija tal-Unjoni ma tkunx tista’ tirreżisti. L-industrija tal-Unjoni għalhekk tkompli tibbenefika miż-żamma tal-miżuri anti-dumping attwali.87.  Għaldaqstant, ġie konkluż li jidher ċar li ż-żamma tal-miżuri anti-dumping kontra r-RPĊ hija fl-interess tal-industrija tal-Unjoni u ta’ produtturi oħrajn tal-Unjoni.2. Interess ta’ importaturi mhux relatati fl-Unjoni88.  Kif indikat hawn fuq, kien biss aġent importatur wieħed li ppreżenta xi informazzjoni fl-eżerċizzju tat-teħid tal-kampjuni. Dan l-aġent oppona t-tkomplija tal-miżuri bil-qawwa għalkemm ma ddikjara ebda importazzjoni mir-RPĊ. Konsegwentament, ġie konkluż li ż-żamma tal-miżuri kontra r-RPĊ ma għandu jkollha ebda impatt sinifikanti fuq il-prestazzjoni ta’ dan l-aġent.89.  Ebda importatur ieħor ma ressaq tagħrif rilevanti. Minħabba li l-importazzjonijiet minn pajjiżi oħrajn fejn bħalissa hemm miżuri anti-dumping fis-seħħ ma waqfux u li l-importazzjonijiet huma disponibbli minn pajjiżi li ma għandhom l-ebda miżuri anti-dumping (pereżempju l-Oman, l-Istati Uniti tal-Amerika, il-Brażil), ġie kkunsidrat li l-importaturi jistgħu jkomplu jfittxu mis-sorsi alternattivi ta’ provvista.90.  Meta wieħed iqis li ma hemm ebda evidenza fil-fajl li tissuġġerixxi li l-miżuri fis-seħħ affettwaw lill-importaturi b’mod konsiderevoli, ġie konkluż li t-tkomplija tal-miżuri mhix se taffettwa lill-importaturi tal-UE sa ebda punt sinifikanti.3. Interess tal-fornituri tal-materja prima fl-Unjoni91.  Tliet fornituri ta' materja prima (tnejn tal-PTA u wieħed tal-MEG) ikkooperaw fl-investigazzjoni billi ressqu t-tweġiba għall-kwestjonarju fiż-żmien stipulat. L-għadd ta' persunal impjegat fil-faċilitajiet Ewropej tagħhom u involut fil-produzzjoni tal-PTA/MEG kien ta' madwar 700.92.  Il-produtturi tal-PTA li kkooperaw jirrappreżentaw madwar 50 % tax-xiri ta' PTA tal-produtturi tal-Unjoni fil-kampjun. Il-produtturi tal-PTA jiddependu bil-kbir fuq l-istat tal-produtturi tal-PET li jikkostitwixxu l-klijenti ewlenin tagħhom. Il-prezzijiet baxxi tal-PET iwasslu għal prezzijiet aktar baxxi tal-PTA u marġnijiet aktar baxxi għall-produtturi tal-PTA. Konsegwentement, hu meqjus li l-produtturi tal-PTA għandhom jibbenefikaw mill-impożizzjoni ta' miżuri fuq l-importazzjonijiet iddampjati ta' PET.93.  Għall-fornitur tal-MEG li kkoopera, l-MEG jirrappreżenta inqas minn 10 % tal-fatturat totali tiegħu. Ta' min isemmi li fir-rigward tal-MEG, il-PET mhuwiex l-unika applikazzjoni possibbli tiegħu, u lanqas dik ewlenija, u l-produtturi tal-MEG jiddependu inqas fuq is-sitwazzjoni tal-industrija tal-PET. Minkejja dan, id-diffikultajiet tal-industrija tal-PET jista' jkollhom impatt limitat fuq il-fornituri tal-MEG, tal-inqas fuq medda qasira u medja ta' żmien.94.  Minħabba dan ta’ hawn fuq, ġie konkluż li t-tkomplija tal-miżuri kontra l-importazzjonijiet mir-RPĊ tkun fl-interess tal-fornituri ta’ materji primi.4. L-interess tal-utenti95.  Il-PET suġġett għal dan il-proċediment (jiġifieri bin-numru tal-viskożità ta' 78 ml/g jew ogħla, l-hekk imsejjaħ "grad ta' flixkun" (bottle grade)) jintuża l-aktar biex jiġu prodotti fliexken għall-ilma u xarbiet oħra. L-użu tiegħu għall-produzzjoni ta' pakketti oħra (ikel solidu jew deterġenti) u għall-produzzjoni tal-folji qiegħed jiżviluppa, iżda għadu relattivament limitat. Il-fliexken tal-PET jiġu prodotti f'żewġ stadji. (i) l-ewwel issir preforma bl-injezzjoni ta' PET bil-forma u (ii) wara l-preforma tissaħħan u tintefaħ fi flixkun. Ir-realizzazzjoni tal-fliexken tista' tkun proċess integrat (jiġifieri l-istess kumpanija tixtri l-PET, tipproduċi l-preforma u tonfoħha fil-flixkun) jew wieħed limitat għat-tieni stadju (l-infiħ tal-preforma fi flixkun). Il-preforom jistgħu jiġu trasportati b'mod relattivament faċli minħabba li huma żgħar u densi, filwaqt li l-fliexken vojta huma instabbli u minħabba d-daqs tagħhom it-trasport tagħhom huwa għali ħafna.96.  Il-fliexken tal-PET jimtlew bl-ilma u/jew b'xarbiet oħra mill-kumpaniji tal-ibbottiljar ("il-bottiljaturi"). Il-kumpaniji tal-ibbottiljar sikwit ikunu involuti fin-negozju tal-PET jew permezz ta' proċessi integrati ta' realizzazzjoni tal-fliexken jew permezz ta' ftehimiet dwar ħlasijiet (tolling) ma' konvertituri subkontrattati u/jew produtturi tal-fliexken li jinnegozjaw il-prezz tal-PET għalihom mal-produttur (soft tolling) jew anke jixtru l-PET għall-fliexken tagħhom stess (hard tolling).97.  Għaldaqstant, jeżistu żewġ gruppi ta' utenti:98.  il-konvertituri u/jew il-produtturi tal-flixkun – li jixtru l-PET direttament mill-produtturi, jikkonvertuh fil-preforom (jew fliexken) u jerġgħu jbigħuh għall-ipproċessar fil-bqija tal-linja segwenti tal-produzzjoni (jew il-mili), u99.  il-bottiljaturi – li jixtru l-PET għall-konvertituri/produtturi tal-fliexken subkontrattati tagħhom (hard tolling) jew jinnegozjaw il-prezz li bih il-konvertitur subkontrattat u/jew il-produttur tal-flixkun se jakkwista l-PET (soft tolling).100.  Aktar minn 70 utent ġew ikkuntattjati f'din l-investigazzjoni, imma sebgħa minnhom biss (konvertituri u bottiljaturi) iddeċidew li jikkooperaw billi jimlew kwestjonarju.101.  Ġie stabbilit li l-utenti li kkooperaw importaw biss kwantitajiet negliġibbli ta’ PET mill-pajjiż ikkonċernat u kisbuhom b’mod predominanti mill-produtturi tal-Unjoni u/jew minn pajjiżi oħrajn.102.  Minħabba li s-sorsi alternattivi ta’ provvista jkomplu jeżistu u li bħalissa l-utenti importaw biss volumi limitati ħafna tal-prodott ikkonċernat mir-RPĊ, ġie konkluż li t-tkomplija tal-miżuri kontra l-importazzjonijiet mir-RPĊ mhijiex mistennija li jkollha effett negattiv sinifikanti fuq l-utenti fl-Unjoni.103.  Wara l-iżvelar tal-fatti u l-kunsiderazzjonijiet essenzjali li fuq il-bażi tagħhom kien intiż li jiġi rakkomandat li l-miżuri eżistenti jinżammu, xi partijiet interessati, b'mod partikolari utenti, ressqu l-kummenti tagħhom.104.  Il-produtturi tal-Unjoni li talbu r-reviżjoni bażikament qablu mas-sejbiet tal-investigazzjoni u b'mod partikolari mal-konklużjonijiet fir-rigward tal-interessi tal-Unjoni.105.  Mill-banda l-oħra seba' utenti u għaqda waħda tal-utenti esprimew l-oppożizzjoni qawwija tagħhom kontra l-impożizzjoni mill-ġdid tal-miżuri ani-dumping attwali, li jsostnu li s-sejbiet tal-Kummissjoni fir-rigward tal-interess tal-Unjoni juru defiċjenzi u ineżattezzi serji; madankollu, mingħajr ma sostnew aktar fil-fond il-pretensjonijiet tagħhom.106.  Minħabba n-nuqqas ta' evidenza li tappoġġja l-pretensjonijiet fir-rigward tal-ineżattezzi allegati tas-sejbiet tal-Kummissjoni, dawn il-pretensjonijiet huma miċħuda u bla bażi.107.  Wara l-iżvelar l-aġent importatur li kkoopera oppona bil-qawwa wkoll l-impożizzjoni mill-ġdid tal-miżuri.108.  Din il-parti sostniet li l-Kummissjoni naqset milli qieset sew l-interess tal-industrija tal-utenti tal-PET, li allegatament ibatu minn kull żieda fil-prezz tal-PET peress li ma jkunux f'pożizzjoni li jkunu jistgħu jgħaddu kwalunkwe żieda fl-ispejjeż fuq ħaddieħor.109.  F'dan ir-rigward ta' min jinnota li din il-parti interessata naqset milli turi kif fil-prattika ż-żamma ta' miżuri li diġà jeżistu jistgħu jwasslu għal ebda żieda fil-prezz tal-PET fuq is-suq tal-UE u sa liema punt.110.  Ta' min itenni li minħabba l-kooperazzjoni relattivament baxxa tal-utenti f'din l-investigazzjoni, ma hemm l-ebda informazzjoni fuq il-fajl li juri li t-tkomplija tal-miżuri jkollhom effetti sproporzjonati fuq l-utenti.111.  Għaldaqstant, abbażi tal-informazzjoni disponibbli, huwa meqjus li ż-żamma tal-miżuri mhux se tħalli effetti negattivi sproporzjonati fuq il-livell tal-prezzijiet tal-PET fl-UE u b'hekk il-pretensjoni li tirrigwarda l-effetti negattivi fuq il-livell tal-prezzijiet tal-PET fl-UE u b'hekk il-pretensjoni li tirrigwarda l-impatt negattiv fuq l-utenti kif ippreżentat mill-aġent importatur huwa miċħud.112.  L-istess parti interessata ssostni li l-Kummissjoni naqset milli teżamina l-impatt tat-tkomplija tal-miżuri attwali fuq il-kumpaniji tal-ippakkettjar tal-PET u li għaldaqstant l-analiżi tal-interess tal-Unjoni mhu la korrett u lanqas komplut.113.  Ta' min itenni f'dan ir-rigward li wara l-bidu ta' din ir-reviżjoni ppreżentaw ruħhom biss seba' utenti u l-informazzjoni disponibbli fil-qafas ta' dan il-proċediment ma ppermettiex l-analiżi tal-interess ta' dan is-sottogrupp ta' utenti fl-Unjoni.114.  Il-kummenti mressqa wara l-iżvelar inklużi l-kummenti mill-kumpaniji li jippakkettjaw ma kinux sostanzjati (kif indikat hawn fuq fil-premessi (101) u (102)) u ma setgħux jintużaw għal analiżi iktar eżawrjenti li tikkonċerna l-industrija tal-ippakkettjar.5. Konklużjoni dwar l-interess tal-Unjoni115.  Wara li ġew ikkunsidrati l-fatturi kollha deskritti hawn fuq, ġie konkluż li ma hemmx raġunijiet kompulsivi kontra ż-żamma tal-miżuri anti-dumping attwali.H. MIŻURI ANTI-DUMPING116.  Il-partijiet kollha ġew infurmati bil-fatti u bil-konsiderazzjonijiet essenzjali li fuq il-bażi tagħhom kien maħsub li jiġi rakkomandat li l-miżuri eżistenti jinżammu. Ingħata wkoll perjodu li fih setgħu jagħmlu rappreżentazzjonijiet wara li sar dan l-iżvelar. Is-sottomissjonijiet u l-kummenti kienu kkunsidrati dovutament fejn kien hemm bżonn.117.  Minn dak li ntqal fuq jirriżulta, skont id-dispożizzjonijiet tal-Artikolu 11(2) tar-Regolament bażiku, li l-miżuri anti-dumping applikabbli għall-importazzjonijiet tal-PET li joriġinaw mir-RPĊ għandhom jinżammu. Ta’ min ifakkar li dawn il-miżuri jikkonsistu f’dazji speċifiċi.118.  Ir-rati ta' dazju anti-dumping tal-kumpaniji individwali f'dan ir-Regolament huma unikament applikabbli għall-importazzjonijiet tal-prodott ikkonċernat prodott minn dawn il-kumpaniji u b'hekk mill-entitajiet ġuridiċi speċifiċi msemmija. L-importazzjoni tal-prodott ikkonċernat immanifatturat minn kwalunkwe kumpanija oħra mhux imsemmija speċifikament fil-parti operattiva ta’ dan ir-Regolament b’isimha u l-indirizz tagħha, inklużi l-entitajiet konnessi ma’ dawk imsemmija speċifikament, ma tistax tibbenifika minn dawn ir-rati u għandha tkun suġġetta għar-rata ta’ dazju applikabbli għall-"kumpaniji l-oħra kollha".119.  Kwalunkwe pretensjoni li titlob l-applikazzjoni ta' dawn ir-rati ta' dazju anti-dumping individwali (eż. wara bidla fl-isem tal-entità jew wara t-twaqqif ta' entitajiet ġodda tal-produzzjoni jew bejgħ) għandha tiġi indirizzata lill-Kummissjoni[12] flimkien mal-informazzjoni kollha rilevanti, b'mod partikolari kwalunkwe bidla fl-attivitajiet tal-kumpanija marbuta mal-produzzjoni, bejgħ domestiku u għall-esportazzjoni assoċjata ma', pereżempju, dik il-bidla fl-isem jew dik il-bidla fl-entitajiet tal-produzzjoni jew bejgħ. Jekk ikun xieraq, ir-Regolament jiġi mbagħad emendat skont kif ikun meħtieġ billi tiġi aġġornata l-lista ta' kumpaniji li jgawdu minn rati ta' dazju individwali.ADOTTAT DAN IR-REGOLAMENT:Artikolu 1(1) Dazju anti-dumping definittiv huwa b’dan impost fuq l-importazzjonijiet ta’ polietilene tereftalat b’numru ta’ viskożità ta’ 78 ml/g jew ogħla, skont l-Istandard ISO 1628-5, li bħalissa jaqgħu fi ħdan il-kodiċi NM 3907 60 20 u li joriġinaw mir-Repubblika Popolari taċ-Ċina.(2) Ir-rata ta’ dazju anti-dumping applikabbli għall-prezz nett, ħieles fil-fruntiera tal-Unjoni, qabel id-dazju, għall-prodotti deskritti fil-paragrafu 1 u mmanifatturati mill-kumpaniji elenkati hawn taħt għandha tkun kif ġej:Pajjiż | Kumpanija | Dazju tal-anti-dumping (EUR/t) | Kodiċi addizzjonali TARIC |RPĊ | Sinopec Yizheng Chemical Fibre Company Ltd, | 184 | A505 |Changzhou Worldbest Radici Co. Ltd, | 0 | A506 |Jiangyin Xingye Plastic Co. Ltd, | 157 | A507 |Far Eastern Industries Shanghai Ltd, | 22 | A508 |Yuhua Polyester Co. Ltd. of Zhuhai, | 184 | A509 |Jiangyin Chengsheng New Packing Material Co., Ltd | 45 | A510 |Guangdong Kaiping Polyester Enterprises Group Co. and Guangdong Kaiping Chunhui Co. Ltd. | 184 | A511 |Yibin Wuliangye Group Push Co., Ltd. (Sichuan) and Yibin Wuliangye Group Import & Export Co., Ltd. (Sichuan) | 184 | A512 |Hubei Changfeng Chemical Fibres Industry Co. Ltd | 151 | A513 |Il-kumpaniji l-oħra kollha | 184 | A999 |(3) F'każijiet fejn il-merkanzija sofriet danni qabel ma daħlet fiċ-ċirkolazzjoni libera u, għalhekk, il-prezz li attwalment tħallas jew li għandu jitħallas huwa mqassam għad-determinazzjoni tal-valur doganali skont l-Artikolu 145 tar-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju[13], l-ammont ta' dazju anti-dumping, ikkalkolat fuq il-bażi tal-paragrafu 2 t'hawn fuq, għandu jkun imnaqqas b'perċentwali li jikkorrispondi mat-tqassim tal-prezz li attwalment tħallas jew li għandu jitħallas.(4) Sakemm ma jiġix speċifikat mod ieħor, għandhom japplikaw id-dispożizzjonijiet li huma fis-seħħ li jikkonċernaw id-dazju doganali.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f’ Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha.Magħmul fi Brussell,Għall-KunsillIl-President [1] ĠU L 343, 22.12.2009, p. 51.[2] ĠU L 271, 19.8.2004, p. 1.[3] ĠU L 345, 28.12.2005, p. 11.[4] ĠU C 5, 10.1.2009, p. 3.[5] ĠU C 194, 18.8.2009, p. 9.[6] ĠU C 208, 3.9.2009, p. 12.[7] ĠU C 208, 3.9.2009, p. 7.[8] ĠU L 188, 18.7.2009, p. 93.[9] ĠU L 254, 29.9.2010, p.10.[10] ĠU L 254, 29.9.2010, p. 40.[11] ĠU L 134, 1.6.2010, p. 25.[12] Il-Kummissjoni Ewropea, id-Direttorat-Ġenerali gћall-Kummerċ, id-Direttorat H, NERV-105, B-1049 Brussell.[13] ĠU L 253, 11.10.1993, p. 1.


|

52010PC0372

Proposta għal REGOLAMENT TAL-KUNSILL dwar għajnuna mill-Istat biex tiffaċilita l-għeluq ta' minjieri tal-faħam li mhumiex kompettitivi  /* COM/2010/0372 final - NLE 2010/0220 */

	[pic] | IL-KUMMISSJONI EWROPEA |Brussell, 20.7.2010KUMM(2010) 372 finali2010/0220 (NLE)Proposta għalREGOLAMENT TAL-KUNSILLdwar għajnuna mill-Istat biex tiffaċilita l-għeluq ta' minjieri tal-faħam li mhumiex kompettitivi{SE G(2010) 850}{SEG(2010) 851}MEMORANDUM TA’ SPJEGAZZJONI1. Kuntest tal-propostaL-għajnuna lill-industrija tal-UE tal-antraċit (hard coal) hija rregolata bi strumenti legali speċifiċi għas-settur: Ir-Regolament tal-Kunsill (KE) Nru 1407/2002 tat-23 ta’ Lulju 2002 dwar għajnuna mill-Istat lill-Industrija tal-Faħam[1] (ir-"Regolament dwar il-Faħam").Ir-Regolament dwar il-Faħam jiskadi fil-31 ta’ Diċembru 2010. Fin-nuqqas ta' qafas legali ġdid li jippermetti ċerti tipi speċifiċi ta' għajnuna mill-Istat lill-industrija tal-faħam, l-Istati Membri jistgħu jagħtu għajnuna biss fi ħdan il-limiti previsti mir-regoli tal-għajnuna mill-Istat applikabbli għas-setturi kollha.Meta mqabbla mar-Regolament dwar il-Faħam, ir-regoli ġenerali tal-għajnuna mill-Istat inaqqsu l-possibiltajiet ta' għajnuna mill-Istat lil-industrija tal-faħam, speċjalment iżda mhux biss fir-rigward ta' għajnuna għall-produzzjoni. Madanakollu, xi Stati Membri qed jiffaċċjaw kosti ta' produzzjoni għoljin ħafna meta mqabbla mal-prezzijiet tas-suq dinji kurrenti u mbassra u għalhekk illum, u wisq probabbli fil-futur, għandhom produzzjoni tal-antraċit li mhux ekonomikament kompettitiva.Faħam issussidjat għandu biss impatt marġinali fuq is-sigurtà tal-fornitura tal-enerġija fuq livell tal-UE. (minkejja li s-sitwazzjoni tvarja fil-livell tal-Istati Membri). Il-kontribuzzjoni żgħira tal-antraċit sussidjat għat-taħlita enerġetika ġenerali tal-UE tillimita bis-saħħa l-kapaċità ta' tali sussidji biex jikkompensaw għall-interruzzjonijiet fil-forniment, jew fil-faħam jew f'sorsi oħra ta' enerġija. Il-faħam issussidjat iservi biss għal 5.1% tal-produzzjoni tal-elettriċità fl-UE. Meta tkun ikkunsidrata biss l-għajnuna biex tkopri t-telf fil-produzzjoni, din iċ-ċifra tonqos għal 1.4% (anke jekk tista' tkun ogħla għal Stati Membri individwali).Iżda hekk kif l-iskadenza tar-Regolament dwar il-Faħam ser iġġiegħel xi Stati Membri jagħlqu l-minjieri tal-antraċit tagħhom, huma ser ikollhom jitrattaw il-konsegwenzi soċjali u reġjonali. Minħabba l-konċentrazzjoni reġjonali tal-minjieri tal-faħam (eż. ir-Ruhrgebiet fil-Ġermanja, il-majjistral ta' Spanja, il-Wied ta’ Jiu fir-Rumanija), l-impatt soċjali tal-għeluq simultanju tal-minjieri jista' ikun sinifikanti. Meta jkunu kkunsidrati l-impjiegi f'industriji relatati, sa 100000 impjieg huma fil-periklu. L-għeluq immedjat tal-minjieri li jista' jseħħ wara li twaqqif sobtu tas-sussidji jitfa’ piż żejjed fuq is-swieq tax-xogħol reġjonali li jfuru bil-ħaddiema tal-minjieri qiegħda, li ma jistgħux ikunu impjegati f'industriji oħra malajr biżżejjed u għalhekk hemm ir-riskju li jkunu qiegћda gћal żmien twil.Fir-rigward tal-ambjent, għandu jkun ikkunsidrat ukoll li l-għeluq ta' minjiera jeħtieġ serje ta' miżuri biex ikun riabilitat is-sit għat-tħaffir, bħat-tneħħija tat-tagħmir mill-minjiera, it-tindif tas-sit, xogħol ta' sigurtà taħt l-art, tneħħija ta' ilma maħmuġ, eċċ. F'każ li l-impriża tkompli b'attivitajiet ekonomiċi kemm tat-tħaffir u kemm le, il-finanzjament mill-Istat jista' jammonta għal għajnuna mill-Istat u l-attivitajiet l-oħra tal-impriża jistgħu jkunu f'riskju jekk l-impriża jkollha tbati dawn il-kosti weħedha.Din il-proposta għandha l-għan li toffri lill-Istati Membri qafas legali li jippermettilhom jindirizzaw b'mod iktar effettiv l-effetti negattivi possibbli tal-għeluq tal-minjieri li jistgħu jseħħu wara t-tneħħija gradwali tas-sussidji., speċjalment fir-rigward tal-apsetti soċjali u ambjentali tagħhom waqt li jkunu minimizzati d-distorsjonijiet tal-kompetizzjoni fuq is-suq intern.2. Konsultazzjoni pubblikaIl-Kummissjoni għamlet konsulatzzjoni miftuħa permezz tal-internet fit-13 u l-15 ta' Mejju 2009. Għal dan il-għan, is-servizzi tal-Kummissjoni ppubblikaw dokument ta' konsultazzjoni fuq is-sit tal-Internet tagħhom li ddeskriva l-problema preżenti, l-objettivi tal-politika u l-għażliet varji tal-politika li l-partijiet involuti kienu mistiedna jikkumentaw dwarhom. Addizzjonalment, il-Kumitat Settorjali għad-Djalogu Soċjali "Industriji tal-Estrazzjoni" kien ikkonsulatat waqt laqgħa plenarja fl-4 ta' Ġunju 2009.Il-Kummissjoni rċeviet 60 kontribut.L-imsieħba soċjali tal-industrija tal-faħam u tal-industrija tat-tagħmir għat-tħaffir ġeneralment jargumentaw favur il-kontinwazzjoni tal-kategoriji ta' għajnuna mill-Istat attwalment permessi skont ir-Regolament dwar il-Faħam. Huma jsejħu għal almenu sistema ġdida tal-UE ta’ għajnuna mill-Istat għat-tnaqqis tal-attività kif ukoll għajnuna għall-għeluq ta' minjieri u għar-responsabbiltajiet li jkunu ntirtu.Kontrarjament għal dan, l-organizzazzjonijiet ambjentali ma jaqblux ma' sistema ġdida ta' għajnuna mill-Istat speċifika għas-settur tal-faħam. Huma jargumentaw li l-għajnuna mill-Istat għat-tħaffir għall-faħam għandha impatt negattiv fuq il-produzzjoni tal-enerġija minn sorsi nodfa, sostenibbli u rinnovabbli u ma tipprovdix inċentivi għall-effiċjenza fl-użu tal-enerġija u li jibżgħu għaliha. Huma jargumentaw li jistgħu jinħolqu iktar postijiet tax-xogħol fis-settur tal-enerġija rinnovabbli milli ser jintilfu fis-settur tal-faħam.Il-gvernjiet tal-parti l-kbira tal-Istati Membri li jipproduċu l-faħam jippreferu jew titwil tar-Regolament dwar il-Faħam attwali jew Regolament ġdid li jippermetti almenu parti mill-għajnuna attwalment koperti. Xi ftit mill-Istati Membri li jipproduċu l-faħam urew inqas tħassib, jew għax huma diġà ma jagħtux għajnuna mill-Istat, jew għax jemmnu li r-regoli ġenerali dwar l-għajnuna mill-Istat ikunu biżżejjed biex jippovdu sostenn lill-industrija tal-faħam tagħhom.3. Valutazzjoni tal-impattIl-Kummissjoni Ewropea vvalutat għażliet ta' politika varji li jindirizzaw l-effetti negattivi possibbli tal-għeluq tal-minjieri li jistgħu jseħħu wara t-tneħħija grawdwali tas-sussidji, speċjalment fir-rigward tal-aspetti soċjali u ambjentali tagħhom.Għażla nru 1: ix-xenarju bażikuSkont ix-xenarju bażiku, il-Kummissjoi ma tiproponix strument legali ġdid speċifiku għas-settur applikabbli wara l-iskadenza tar-Regolament dwar il-Faħam. Mill-2011għas-settur tal-antraċit ikunu japplikaw biss ir-regoli dwar l-għajnuna mill-Istat ġenerali.Għażla nru 2: Linjigwida tal-KummissjoniSkont l-għażla nru 2, il-Kummissjoni tadotta linjigwida bbażati fuq l-Artikolu 107(3)(c) tat-Trattat dwar il-Funzjonament tal-UE (TFUE), li jkunu simili għal dawk adottati fis-setturi tal-bini tal-vapuri u tal-azzar u li jippermettu lill-Istati Membri jagħtu għajnuna limitata biex tkopri pagamenti mill-impriżi tal-faħam lill-ħaddiema li jitkeċċew jew biex jaċċettaw irtirar kmieni minħabba l-għeluq tal-minjieri, il-kosti biex tali ħaddiema jingħataw pariri u l-kosti biex jingħataw taħriġ vokazzjonali mill-ġdid. Tista' wkoll tkopri l-kostijiet biex jitlestew kuntratti li jkunu għaddejjin (għal massimu ta' sitt (6) xhur) jew il-kostijiet relatati mal-kanċellazzjoni ta' tali kuntratti, skont liema minn dawn jkun l-irħas. Addizzjonalment, tista' tkopri n-nefqa mġarrba għat-tindif immedjat u r-riabilitazzjoni tas-siti ta' produzzjoni, iżda ma tistax tkopri l-ammonti, kultant sinifikanti, involuti fir-riabilitazzjoni ta' taħt l-art minħabba li l-iskop u d-durata (xi kultant anki eterna) tagħhom jeċċedu dak li jista' ikun awtorizzat skont l-Artikolu 107(3)(c) TFUE.Għażla nru 3: Regolament tal-Kunsill li jippermetti għajnuna operattiva għal żmien limitat (għajnuna ta' għeluq)Skont l-għażla nru 3, il-Kumissjoni tipproponi Regolament tal-Kunsill fuq il-bażi tal-Artiklu 107(3)(e) TFUE. Ir-Regolament jippermetti lill-Istati Membri jagħtu għajnuna operattiva ċarament digressiva mmirata biex tkopri t-telf mill-produzzjoni attwali sakemm takkompanja l-istralċ ordnat tal-attivitajiet fil-kuntest ta' pjan definit tajjeb għall-għeluq tal-minjiera (tikkonċerna biss minjieri li diġà jeżistu). Dan ikun tneħħija gradwali tal-għajnuna operattiva matul perjodu massimu ta' 10 snin.Għażla nru 4: Regolament tal-Kunsill li jippermetti għajnuna biex jiġu koperti kostijiet eċċezzjonali (responsabbiltajiet soċjali u ambjentali li jintirtu)Skont l-għażla nru 4, il-Kumissjoni tipproponi Regolament tal-Kunsill fuq il-bażi tal-Artiklu 107(3)(e) TFUE. Dan ir-Regolament jippermetti lill-Istati Membri jagħtu għajnuna għall-kostijiet soċjali u ambjentali marbuta mal-għeluq tal-minjieri tal-faħam, bħal benefiċċji soċjali u kostijiet relatati mar-riabilitazzjoni tas-siti preċedentament użati għal minjieri tal-faħam, kif spjegat fl-Anness tar-Regolament dwar il-Faħam attwali.Għażla nru 5: l-għażla 3 u l-għażla 4 flimkienSkont l-għażla nru 5, il-Kummissjoni tipproponi Regolament tal-Kunsill fuq il-bażi tal-Artikolu 107(3)(e) TFUE li jippermetti lill-Istati Membri jagħtu kemm għajnuna għall-għeluq (bħal fl-għażla 3) kif ukoll għajnuna li tkopri kostijiet eċċzzjonali (bħal fl-għażla 4)Għażla nru 6: titwil b'għaxar (10) snin tar-Regolament dwar il-Faħam attwaliSkont l-għażla nru 6, il-Kummissjoni tipproponi lill-Kunsill biex itawwal ir-Regolament tal-Kunsill 1407/2002 - kif inhu llum - b'10 snin oħra, jiġifieri sal-aħħar tal-2020. Din l-għażla tkun differenti mill-għażla nru 5 billi tneħħi l-kondizzjonalità fir-rigward tal-għeluq tal-minjieri u l-possibbiltà li tingħata għajnuna għall-investiment.l-għażliet varji ġew imqabbla bil-preżunzjoni li l-Istati Membri kkonċernati fil-fatt jagħtu l-għajnuna kif permess skont l-għażliet rispettivi. Regoli tal-għajnuna mill-Istat speċifiċi għas-settur jipprovdu biss il-possibbiltà – mhux l-obbligu – ta’ għajnuna mill-Istat; il-valutazzjoni tal-impatt ma tistax tippresupponi d-deċiżjonijiet li l-Istati Membri ser jieħdu fir-rigward tal-għajnuna mill-Istat.Minn perspettiva ekonomika , l-għażla nru 2 tidher preferibbli għax-xenarju bażiku f'termini ta' mitigazzjoni tal-impatt ekonomiku dirett fuq ir-reġjuni u l-industriji l-iktar ikkonċernati. Fl-istess ħin, hija preferuta iktar mill-għażliet nru 3 u 5 f'termini ta’ minimizzar tal-impatt fuq il-kompetizzjoni.Mill-perspettiva soċjali , l-għażla nru 5 tagħti l-iktar riżultat favorevoli meta imqabbla max-xenarju bażiku. L-għeluq gradwali tal-minjieri, li jagħmel l-aħjar użu mill-possibiltajiet tal-irtirar (kmieni) flimkien ma’ sostenn kumplimentari f'termini ta' għoti ta' pariri u taħriġ mill-ġdid effettivament inaqqsu l-impatt soċjali negattiv tal-għeluq tal-minjieri fir-reġjuni kkonċernati. Għalkemm ma tippromwovix il-ħolqien ta' impjiegi permanenti, din l-għażla tindirizza direttament il-problema li l-impatt soċjali tal-għeluq tal-minjieri huwa kkonċentrat fi ftit reġjuni.Minn perspettiva ambjentali, hemm ħafna inċertezzi. Għalkemm l-ambjent immedjat tal-minjieri ċertament jibbenefika minn waqfien tal-produzzjoni immedjat jew kważi immedjat (l-għażliet nru 1, 2 u 4), l-istampa mhux ċara fir-rigward tal-emissjonijiet globali tal-gass b'effett serra meta l-emissjonijiet mill-ħruq tal-faħam mill-produtturi tal-elettriċità jiġu kkunsidrati. Din l-inċertezza tirriżulta mir- rata għolja ta' sostituzzjoni tal-faħam lokali mill-faħam impurtat. Għalkemm din mhux ser tkun sostituzzjoni 100%, id-differenza bejn l-għażliet ta' politika tidependi fuq il-modalitajiet tal-politiki nazzjonali dwar preferenza għall-bidla lejn sorsi oħra ta' enerġija. Finalment, dwar l-impatt lokali, hemm bżonn nikkunsidraw li l-għażla nru 5 tiżgura l-finanzjament tar-riabilitazzjoni tas-siti tal-minjieri u li l-għeluq gradwali tal-minjieri jippermetti li jkunu kkunsidrati aħjar preparazzjonijiet li hemm bżonn isiru ħafna minn qabel l-għeluq.Il-valutazzjoni tal-impatt tikkonkludi li ma hemmx objettiv ċarament preferut għall-għażla ta' politika partikolari. L-għażliet 2 u 5 jispikkaw bħala l-iktar adegwati biex jintlaħqu l-objettiv tal-politika li jittaffa l-impatt tal-għeluq tal-minjieri filwaqt li wieħed jikkunsidra l-limitazzjonijiet legali imposti mill-Artikolu 107(3)(c) u l-Artikolu 107(3)(e), jiġifieri li l-ebda għajnuna operattiva ma tista' tingħata skont tal-ewwel.Fir-rigward tas-sempliċi titwil tar-Regolament dwar il-Faħam attwali (għażla nru 6), l-esperjenza fl-imgħoddi b'dan ir-Regolament uriet li d-digressività tiegħu u l-kondizzjonijiet marbuta miegħu huma dgħajfa wisq biex jiżguraw ristruttarazzjoni effettiva tal-industrija tal-faħam. Għall-kuntrarju, l-Istati Membri jistgħu jitbiegħdu mill-objettiv tal-politika billi sempliċiment ikomplu jipprovdu għajnuna għall-produzzjoni lil minjieri li mhumiex kompetittivi mingħajr impenn ċar li jagħlqu. Minn dan joħroġ li l-istess impriżi tal-minjieri jistgħu jkunu għadhom mhux kompetittivi fid-data ta' skadenza ġdida tar-Regolamet 10 snin oħra. Il-problema sottostanti ta' nuqqas ta' kompetittività ma tkunx solvuta, iżda biss posposta.Abbażi tar-riżultati tal-valutazzjoni tal-impatt, il-Kummissjoni ddeċidiet li tiproponi Regolament tal-Kunsill ġdid ibbażat fuq l-għażla nru 5. Huwa minnu li l-għeluq tal-minjieri ser ikollu impatt soċjali kbir ikkonċentrat fi ftit reġjuni fl-UE li jirrikjedi perjodu tranżitorju adegwat. Matul dan il-perjodu tranżitorju, ser tkun neċessarja għajnuna operattiva biex tiżgura tneħħija gradwali xierqa u progressiva. Għar-raġunijiet legali spjegati hawn taħt, dan l-objettiv jista' jintlaħaq biss permezz ta' regolament tal-Kunsill ibbażat fuq l-Artikolu 107(3)(e). Fil-kuntest tal-konsegwenzi tal-kriżi ekonomika u finanzjarja u fid-dawl tad-dikjarazzjoni tal-Kummissjoni li se tingħata iktar attenzjoni lid-dimensjoni soċjali fit-tfassil tal-politika Ewropea, strument addizzjonali għall-Istati Membri biex itaffu l-impatt soċjali u reġjonali tal-għeluq tal-minjieri ser jikkontribwixxi biex itejjeb il-koeżjoni soċjali tar-reġjuni Ewropej.4. Elementi legali tal-propostaSkont l-Artikolu 107(1) tat-TFUE, kull għajnuna, ta' kwalunkwe forma, mogħtija minn Stat Membru jew permezz ta' riżorsi ta' l-Istat, li twassal għal distorsjoni jew theddida ta' distorsjoni għall-kompetizzjoni billi tiffavorixxi ċerti impriżi jew ċerti produtturi għandha, safejn tolqot il-kummerċ bejn l-Istati Membri, tkun inkompatibbli mas-suq intern., ħlief jekk stipulat mod ieħor fit-Trattat.L-Artikolu 107(2) tat-TFUE jiddisponi li ċertu għajnuna hija awtomatikament kompatibbli mas-suq intern. L-Artikolu 107(3) tat-TFUE jelenka l-għajnuna li l-Kummissjoni tista' tiddikjara kompatibbli mas-suq intern. Ta' interess partikolari hu l-Artikolu 107(3) li jiddisponi għal derogi għal għajnuna mogħtija sabiex tiffaċilita l-iżvilupp ta' ċerti attivitajiet jew ta' ċerti reġjuni ekonomiċi, basta dik l-għajnuna ma tfixkilx il-kondizzjonijiet tal-kummerċ sa grad li jkun kuntrarju għall-interess tal-UE.L-Artikolu 107(3)(e) jiddisponi li kategoriji oħra ta' għajnuna kompatibbli mas-suq intern jistgħu jkunu speċifikati permezz ta' deċiżjoni tal-Kunsill li jaġixxi b'maġġoranza kwalifikata fuq proposta tal-Kummissjoni.Il-Kummissjoni tqis li t-tip ta' għajnuna mill-Istat prevista fil-proposta preżenti - speċjalment fir-rigward ta' għajnuna operattiva ta' ammont sinifikanti u għal tul ta' żmien - tmur lilhinn mill-possibiltajiet offruti mill-Artikolu 107(3)(c) tat-TFUE. Għalhekk, il-Kummissjoni qed tipproponi lill-Kunsill biex juża l-Artikolu 107(3)(e) sabiex jiddefinixxi l-kategoriji tal-għajnuna mill-Istat fis-settur tal-antraċit li l-Kummissjoni tista' tiddikjara kompatibbli mas-suq intern.5. Implikazzjonijiet baġitarjiDin il-proposta ma għandhiex implikazzjonijiet għall-baġit Komunitarju.6. Spjegazzjoni dettaljata tal-propostaIl-Kummissjoni tipproponi sistema ta' għajnuna mill-Istat speċifika għas-settur li għandha tiġi kkunsidrata bħala waħda tranżitorja lejn l-applikazzjoni kompluta tar-regoli ġenerali dwar l-għajnuna mill-istat fis-settur tal-faħam (antraċit).Flimkien mal-possibiltajiet offruti mar-regoli ġenerali tal-għajnuna mill-Istat, il-proposta toffri l-possibbiltà li żewġ tipi ta' għajnuna għall-industrija tal-antraċit ikunu ddikjarati bħala kompatibbli mas-suq intern: għajnuna għall-għeluq u għajnuna biex tkopri kosti eċċezzjonali.Għajnuna għall-għeluqL-għajnuna għall-għeluq hija għajnuna operattiva maħsuba biex tkopri t-telf kurrenti fuq il-produzzjoni tal-unitajiet ta' produzzjoni li huma ppjanati għall-għeluq. Tippermetti proċess gradwali ta' għeluq tal-minjieri tal-faħam mhux kompetittivi.Din it-tip ta' għajnuna tista' tingħata biss lil minjieri tal-faħam fil-kuntest ta' pjan definittiv ta' għeluq. Għalhekk, l-għajnuna hija digressiva u trid tkun irkuprata f'każ li l-minjiera kkonċernata ma tingħalaqx. Tali għajnuna tista' tingħata biss lill-unitajiet ta' produzzjoni li kienu diġà attivi qabel ma l-Kummissjoni għamlet il-proposta tagħha.Diskussjonijiet bikrija mal-Istati Membri kkonċernati wrew li avvenimenti mhux mistennija jistgħu jeħtieġu stabilizzazzjoni temporanja jew żieda ta' sussidji bejn snin suċċessivi sabiex jippermettu li minjiera tal-faħam tkompli l-attività sad-data ta' għeluq ippjanata. Għalhekk, il-Kummissjoni ddeċidiet li titbiegħed ħarira minn waħda mill-modalitajiet deskritti fl-għażla nru 5 tar-rapport tal-valutazzjoni tal-impatt: waqt li żżomm l-obbligu ġenerali ta' digressività sostanzjali, tipproponi rata ta' digressività definita bejn perjodi suċċessivi ta' ħmistax-il xahar (flok annwali). Hija tipproponi rata ta' digressività minima ta' 33% bejn perjodi suċċessivi ta' ħmistax-il xahar u tul massimu tal-pjan ta' għeluq ta' 4 snin.Il-proposta fiha wkoll salvagwardji biex ikunu evitati kumpensi żejda u biex ikunu limitati distorsjonijiet possibbli tal-kompetizzjoni fis-swieq tal-enerġija.Għajnuna biex tkopri l-kosti eċċezzjonaliTali għajnuna hija mmirata biex tkopri kosti li mhumiex relatati mal-produzzjoni kurrenti u li jinqalgħu fil-kuntest tal-għeluq ta' minjieri, bħal l-hekk imsejħa responsabbiltajiet soċjali u ambjentali li jintirtu. L-anness tar-Regolament propost jinkludi lista eżawrjenti tal-kategoriji tal-kosti li jistgħu jkunu koperti.ProċeduriIl-proposta fiha dispożizzjonijiet proċedurali li huma simili ħafna għal dawk tar-Regolament tal-Kunsill (KE) Nru 1407/2002 u li l-aktar jiċċaraw kif tali għajnuna għandha tkun notifikata lill-Kummissjoni sabiex tippermetti lill-Kummissjoni tagħmel valutazzjoni qabel tikkonsidra l-awtorizazzjoni.2010/0220 (NLE)Proposta għalREGOLAMENT TAL-KUNSILL (UE) Nru .../...dwar għajnuna mill-Istat biex tiffaċilita l-għeluq ta' minjieri tal-faħam li mhumiex kompettitiviIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-Artikolu 107(3)(e) tiegħu,Wara li kkunsidra l-proposta tal-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Kumitat Ekonomiku u Soċjali Ewropew[3],Wara li kkunsidra l-opinjoni tal-Kumitat tar-Reġjuni[4],Billi:1.  Ir-Regolament tal-Kunsill (KE) Nru 1407/2002[5] tat-23 ta’ Lulju 2002 dwar l-għajnuna mill-Istat lill-industrija tal-faħam jiskadi fil-31 ta' Diċembru 2010.2.  Il-kontribuzzjoni żgħira tal-faħam issussidjat lejn it-taħlita enerġetika ġenerali ma għadhiex tiġġustifika ż-żamma ta' tali sussidji bil-għan li tkun żgurata l-provvista tal-enerġija fuq il-livell tal-Unjoni.3.  Il-politiki tal-Unjoni li jinkoraġġixxu enerġija rinnovabbli u l-użu ta' karburant fossili b'inqas karbonju għall-ġenerazzjoni tal-enerġija ma jiġġustifikawx is-sostenn indefinit tal-minjieri tal-faħam li mhumiex kompetittivi. Il-kategoriji ta' għajnuna permessi mir-Regolament (KE) Nru 1407/2002 għalhekk ma għandhomx jitkomplew indefinittivament.4.  Madanakollu, fin-nuqqas ta' regoli speċifiċi għas-settur dwar l-għajnuna mill-Istat, ser japplikaw biss ir-regoli ġenerali dwar l-għajnuna mill-Istat għall-faħam. F'dan il-kuntest minjieri tal-faħam mhux kompetittivi li attwalment qed jibbenefikaw minn għajnuna skont ir-Regolament (KE) Nru 1407/2002, jistgħu ma jibqgħux eliġibbli għall-għajnuna u jistgħu jkunu mġiegħla jagħlqu.5.  Mingħajr ħsara għar-regoli ġenerali dwar l-għajnuna mill-Istat, l-Istati Membri għandhom ikunu jistgħu jieħdu miżuri biex itaffu l-konsegwenzi soċjali u reġjonali tal-għeluq ta' dawk il-minjieri, jiġifieri l-istralċ ordnat tal-attivitajiet fil-kuntest ta' pjan ta' għeluq irrivokabbli u/jew il-finanzjament tal-kosti eċċezzjonali, partikolarment ir-responsabbiltajiet li jintirtu.6.  Dan ir-Regolament jimmarka t-tranżizzjoni tas-settur tal-faħam minn regoli speċifiċi għas-settur għar-regoli ġenerali ta' għajnuna mill-Istat li huma applikabbli għas-setturi kollha.7.  Sabiex jimminimizza d-distorsjonijiet tal-kompetizzjoni fis-suq intern li jirriżultaw minn għajnuna, tali għajnuna għandha tkun digressiva u strettament limitata għall-unitajiet ta' produzzjoni li huma ppjanati għal għeluq irrevokabbli.8.  Sabiex jittaffa l-impatt ambjentali negattiv ta' għajnuna għall-faħam, l-Istati Membri għandhom jipprovdu pjan ta' miżuri xierqa, pereżempju fil-qasam tal-effiċjenza tal-enerġija, enerġija rinnovabbli u l-ġbir u ħżin tad-diossidu tal-karbonju.9.  L-impriżi għandhom ikunu eliġibbli wkoll għal għajnuna biex ikopru kosti li, skont il-prattiċi normali tal-kontabbiltà, ma jaffettwawx direttament il-kosti ta' produzzjoni. Tali għajnuna hija intenzjonata biex tkopri kosti eċċezzjonali li jirriżultaw mill-għeluq tal-unitajiet ta' produzzjoni. Sabiex ikun evitat li tali għajnuna tibbenifika impriżi li ma ħaqqhomx u li jagħlqu biss xi wħud mis-siti ta' produzzjoni tagħhom, l-impriżi kkonċernati għandhom iżommu kontijiet separati għal kull wieħed mill-unitajiet ta' produzzjoni tagħhom.10.  Fit-twettiq tal-kompitu tagħha, il-Kummissjoni Ewropea għandha tiżgura li l-kondizzjonijiet normali tal-kompetizzjoni jiġu stabbiliti, miżmuma u mħarsa. Fir-rigward ta' iktar għajnuna lill-industrija tal-faħam, speċjalment għas-suq tal-elettriċità, din ma għandhiex tkun tali li taffetwa lilll-produtturi tal-enerġija fl-għażla tas-sorsi primarji ta’ provvista ta' enerġija. Konsegwentament, il-prezzijiet u l-kwantitajiet tal-faħam għandhom ikunu maqbula liberament bejn il-partijiet kontraenti fid-dawl tal-kondizzjonijiet prevalenti fis-suq dinji.11.  L-applikazzjoni ta' dan ir-Regolament ma teskludix li għajnuna għall-industrija tal-faħam tista' tinsab kompatibbli mas-suq intern għal raġunijiet oħra;12.  Il-Kummissjoni għandha tevalwa l-miżuri notifikati abbażi ta’ dan ir-Regolament u tieħu d-deċiżjonijiet skont ir-rekwiżiti tar-Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat KE[6].ADOTTA DAN IR-REGOLAMENT:TAQSIMA IDISPOżIZZJONIJIET PRELIMINARIARTIKOLU 1DefinizzjonijietGħall-għanijiet ta' dan ir-Regolament, għandhom japplikaw id-definizzjonijiet li ġejjin:(a) "faħam" tfisser faħam fil-kategoriji A u B ta' grad għoli, grad medju u grad baxx fi ħdan it-tifsira tas-sistema ta' kodifikazzjoni internazzjonali għall-faħam stabbilita mill-Kummissjoni Ekonomika għall-Ewropa tan-Nazzjonijiet Uniti[7];(b) "għeluq" tfisser il-waqfien permanenti tal-produzzjoni u l-bejgħ tal-faħam;(c) "pjan ta' għeluq" tfisser pjan imfassal minn Stat Membru li jipprovdi għal miżuri li jilħqu l-qofol tagħhom fl-għeluq definittiv ta’ unitajiet ta' produzzjoni tal-faħam;(d) "unità ta' produzzjoni tal-faħam" tfisser sit tal-faħam taħt l-art jew fil-miftuħ u infrastrutturi relatati kapaċi jipproduċu faħam grezz indipendentament minn partijiet oħra tal-impriża;(e) "Sena tal-faħam" tfisser sena kalendarja jew perjodu ieħor ta' 12-il xahar użat bħala referenza għal kuntratti fl-industrija tal-faħam;(f) "kosti tal-produzzjoni" tfisser kosti totali relatati mal-produzzjoni attwali, inklużi operazzjonijiet ta' tħaffir, operazzjonijiet għat-tlestija tal-faħam, b'mod partikolari il-ħasil, l-għażla skont id-daqs u l-kwalità, u t-trasport lejn il-post tal-kunsinna, deprezzament normali u imposti ta' interessi bbażati fuq is-suq fuq kapital misluf.(g) "telf fuq il-produzzjoni attwali" tfisser id-differenza pożittiva bejn il-kost tal-produzzjoni tal-faħam u l-prezz tal-bejgħ fil-waqt tal-kunsinna miftiehem liberament bejn il-partijiet kontraenti fid-dawl tal-kondizzjonijiet prevalenti fis-suq dinji;(h) "importazzjoni tal-faħam" tfisser kwalunkwe kunsinna tal-prodotti tal-faham li toriġina minn pajjiżi terzi u li tidħol fit-territorju doganali tal-Komunità għal għanijiet oħra minbarra ta’ tranżitu, maħsuba għall-produzzjoni tal-elettriċità jew għall-provvista tal-fran tal-kokk tal-Istati Membri.Taqsima IIKOMPATIBILITÀ TAL-GħAJNUNAARTIKOLU 2Prinċipju1. Fil-kuntest tal-għeluq definittiv ta’ minjieri nonkompetittivi, għajnuna lill-industrija tal-faħam tista' tkun ikkunsidrata kompatibbli mal-funzjonament xieraq tas-suq intern jekk tirrispetta d-dispożizzjonijiet ta' dan ir-Regolament.2. L-għajnuna għandha tkopri biss kosti dwar faħam għall-produzzjoni tal-elettriċità, il-produzzjoni tas-sħana u l-elettriċità flimkien, il-produzzjoni tal-kokk u l-karburazzjoni tal-kalkari tal-blast fl-industrija tal-azzar, fejn tali użu jseħħ fl-Unjoni,Artikolu 3Għajnuna għall-għeluq1. L-għajnuna lil xi impriża maħsuba speċifikament biex tkopri t-telf mill-produzzjoni kurrenti tal-unitajiet ta' produzzjoni tal-faħam tista’ titqies biss kompatibbli mas-suq intern jekk tissodisfa l-kondizzjonijiet li ġejjin:(a) l-operazzjoni tal-unitajiet ta' produzzjoni kkonċernati trid tkun tagħmel parti minn pjan ta’ għeluq li l-iskadenza tiegħu ma taqbiżx l-1 ta’ Ottubru 2014;(b) l-unitajiet ta' produzzjoni kkonċernati jridu jingħalqu definittivament skont il-pjan ta' għeluq;(c) l-għajnuna nnotifikata ma għandhiex teċċedi d-differenza bejn l-ispejjeż tal-produzzjoni prevedibbli u d-dħul prevedibbli għal sena tal-faħam; l-għajnuna attwalment imħallsa trid tkun suġġetta għal korrezzjoni annwali, bbażati fuq il-kosti u d-dħul attwali, sa mhux iktar tard minn tmiem is-sena ta' produzzjoni tal-faħam wara is-sena li fiha ingħatat l-għajnuna;(d) l-ammont ta’ għajnuna ekwivalenti għal kull tunnellata ta’ faħam ma tridx twassal biex il-prezzijiet mal-kunsinna tal-faħam ikunu orħos mill-prezzijiet ta’ faħam ta’ kwalità simili minn pajjiżi terzi;(e) l-unitajiet ta’ produzzjoni kkonċernati kellhom ikunu attivi fil-31 ta' Diċembru 2009;(f) l-ammont globali tal-għajnuna għall-għeluq mogħtija minn Stat Membru għal kwalunkwe impriża partikolari jrid isegwi xejra 'l isfel, fejn it-tnaqqis bejn il-perjodi suċċessivi ta' ħmistax-il xaħar ma jridx ikun inqas minn 33 fil-mija tal-għajnuna pprovduta fil-perjodu inizjali ta' ħmistax-il xaħar tal-pjan ta' għeluq;(g) l-ammont globali tal-għajnuna għall-għeluq lill-industrija tal-faħam ta' Stat Membru ma jridx jeċċedi, fi kwalunkwe sena wara l-2010, l-ammont ta' għajnuna mogħtija minn dak l-Istat Membru u awtorizzata mill-Kummissjoni skont l-Artikoli 4 u 5 tar-Regolament (KE) Nru 1407/2002 għas-sena 2010.(h) l-Istat Membru għandu jipprovdi pjan biex jieħu miżuri bil-għan li jittaffa l-impatt ambjentali tal-użu tal-faħam, pereżempju fil-qasam tal-effiċjenza tal-enerġija, enerġija rinnovabbli u l-ġbir u ħżin tad-diossidu tal-karbonju. L-inklużjoni ta' miżuri li jikkostitwixxu għajnuna mill-Istat fit-tifsira tal-Artikolu 107(1) f'tali pjan hija mingħajr ħsara għall-obbligi ta' notifika u ta' waqfien imposti fuq l-Istat Membru permezz tal-Artikolu 108(3) TFUE fir-rigward ta' dawn il-miżuri, u għal kompatibbiltà ta' dawn il-miżuri mas-suq intern."2. Jekk l-unitajiet ta' produzzjoni li għalihom tingħata l-għajnuna skont il-paragrafu 1 ma jingħalqux fid-data stabbilita fil-pjanijiet ta' għeluq awtorizzati mill-Kummissjoni, l-Istat Membru kkonċernat għandu jirkupra l-għajnuna kollha mogħtija għall-perjodu kollu kopert mill-pjan ta' għeluq.Artikolu 4Għajnuna biex tkopri l-kosti eċċezzjonali1. Għajnuna mill-Istat mogħtija lill-impriżi li jwettqu jew wettqu xi attività konnessa mal-produzzjoni tal-faħam sabiex ikunu jistgħu jkopru l-kosti li jiġu jew li ġew miill-għeluq ta’ unitajiet ta' produzzjoni tal-faħam u li mhumiex relatati mal-produzzjoni kurrenti, tista’ titqies kompatibbli mas-suq intern sakemm l-ammont imħallas ma jeċċedix dawn il-kosti. Tali għajnuna tista' tintuża biex tkopri:(a) il-kosti mġarrba biss mill-impriżi li qed jagħlqu jew għalqu unitajiet ta' produzzjoni, inkluż impriżi li jibbenefikaw minn għajnuna għall-għeluq;(b) il-kosti mġarrba minn għadd ta' impriżi.2. Il-kategoriji ta' kosti koperti mill-paragrafu 1 huma definiti fl-Anness. Il-paragrafu 1 ma għandux japplika għal kosti li jirriżultaw minn nonkonformità mar-regolamenti ambjentali.Artikolu 5Kumulazzjoni1. L-ammont massimu ta' għajnuna awtorizzata skont dan ir-Regolament għandu japplika kemm jekk l-għajnuna tkun iffinanzjata kompletament mir-riżorsi tal-Istat kif ukoll jekk tkun parzjalment finanzjata mill-Unjoni.2. Għajnuna awtorizzata skont dan ir-Regolament ma għandhiex tkun kombinata ma’ għajnuna oħra mill-Istat fi ħdan it-tifsira tal-Artikolu 107(1) TFUE jew ma’ forom oħra ta' finanzjament Komunitarju għall-istess kosti eliġibbli jekk tali kombinazzjoni.tirriżulta f'ammont ta' għajnuna ogħla minn dak awtorizzat skont id-dispożizzjonijiet ta' dan ir-Regolament.Artikolu 6Separazzjoni tal-kontijietKull għajnuna li jirċievu l-impriżi għandha tintwera fil-kontijiet ta’ qligħ u telf bħala entrata separata ta’ dħul distinta mill-fatturat. Impriżi li jibbenefikaw minn għajnuna skont dan ir-Regolament għandhom iżommu kontijiet preċiżi u separati għal kull waħda mill-unitajiet ta' produzzjoni u għall-attivitajiet ekonomiċi li mhumiex relatati mat-tħaffir għall-faħam. Il-fondi għandhom ikunu ġestiti b'tali mod li ma jkun hemm l-ebda possibiltà li jkunu trasferiti lil unitajiet ta' produzzjoni oħra li ma jkunux parti mill-pjan ta' għeluq jew lil attivitajiet ekonomiċi oħra tal-istess impriża.Taqsima IIIPROċEDURIARTIKOLU 7Informazzjoni li għandha tkun ipprovduta mill-Istati Membri1. Flimkien mad-disposizzjonijiet tar-Regolament tal-Kunsill (KE) Nru 659/1999 tat-22 ta’ Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE[8], l-għajnuna kif imsemmija f’dan ir-Regolament għandha tkun soġġetta għar-regoli speċjali stabbiliti fil-paragrafi 2 sa 6.2. Stati Membri li jkollhom l-intenzjoni li jagħtu għajnuna għall-għeluq kif imsemmija fl-Artikolu 4 għandhom jinnotifikaw pjan ta' għeluq għall-unitajiet ta' produzzjoni kkonċernati lill-Kummissjoni. Il-pjan għandu jkun fih almenu dan li ġej:(a) identifikazzjoni tal-unitajiet ta' produzzjoni,(b) il-kosti tal-produzzjoni reali jew stmati kull sena tal-faħam għal kull unità ta' produzzjoni,(c) il-produzzjoni tal-faħam stmata, kull sena tal-faħam, mill-unitajiet ta' produzzjoni li jkunu suġġetti għal pjan ta’ għeluq;(d) l-ammont stmat ta' għajnuna għall-għeluq għall kull sena tal-faħam.3. L-Istati Membri għandhom jinnotifikaw kwalunkwe emenda għall-pjan ta' għeluq lill-Kummissjoni.4. L-Istati Membri għandhom jinnotifikaw l-għajnuna kollha li għandhom l-intenzjoni li jagħtu lill-industrija tal-faħam skont dan ir-Regolament matul sena tal-faħam. Huma għandhom jissottomettu lill-Kummissjoni d-dettalji kollha relevanti għall-kalkolu tal-kosti tal-produzzjoni prevedibbli flimkien mar-relazzjoni tagħhom mal-pjan ta' għeluq li jkun ġie nnotifikat lill-Kummissjoni skont il-paragrafu 2.5. L-Istati Membri għandhom jinfurmaw lill-Kummissjoni bl-ammont u dwar il-kalkoli tal-għajnuna attwalment imħallsa matul sena tal-faħam sa mhux aktar tard minn sitt xhur wara t-tmiem ta’ dik is-sena. Fejn issir kwalunkwe korrezzjoni lill-ammonti oriġinarjament imħallsa matul sena tal-faħam partikolari, l-Istati Membri għandhom jinfurmaw lill-Kummissjoni qabel it-tmiem tas-sena tal-faħam segwenti.6. Meta jinnotifikaw għajnuna kif imsemmi fl-Artikoli 4 u 5 u meta jinfurmaw lill-Kummissjoni dwar għajnuna attwalment imħallsa, l-Istati Membri għandhom jipprovdu l-informazzjoni kollha neċessarja biex il-Kummissjoni tivverifika li d-dispożizzjonijiet ta' dan ir-Regolament huma mħarsa.Taqsima IVDISPOżIZZJONIJIET FINALIARTIKOLU 8Miżuri ta' implimentazzjoniIl-Kummissjoni għandha tieħu l-miżuri kollha neċessarji għall-implimentazzjoni ta' dan ir-Regolament. Tista' tistabbilixxi qafas konġunt għall-komunikazzjoni tal-informazzjoni imsemmija fl-Artikolu 7.Artikolu 9Dħul fis-seħħ1. Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea . Huwa għandu japplika mill-1 ta' Jannar 2011.2. Dan ir-Regolament għandu jiskadi fil-31 ta’ Diċembru 2026.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President […]ANNESSDefinizzjoni tal-kosti imsemmija fl-Artikolu 41. Kosti imġarrba u dispożizzjonijiet għall-kosti magħmula biss minn impriżi li qed jagħlqu unitajiet ta' produzzjoni.Esklussivament il-kategoriji ta' kosti li ġejjin u biss jekk jirriżultaw mill-għeluq ta' unitajiet ta' produzzjoni tal-faħam :(a) l-kost tal-ħlas ta’ benefiċċji soċjali biex il-ħaddiema jkunu jistgħu jirtiraw qabel jilħqu l-età tal-pensjoni;(b) nefqa oħra eċċezzjonali fuq ħaddiema li jitilfu xogħolhom;(c) il-ħlas ta' pensjonijiet u benefiċċji barra mis-sistema statutorja lil ħaddiema li jitilfu xogħolhom u lil ħaddiema li kienu intitolati għal dawn il-ħlasijiet qabel l-għeluq;(d) il-kost kopert mill-impriżi biex il-ħaddiema jerġgħu jaddattaw irwieħhom u b’hekk jiġu megħjuna jsibu xogħol ġdid barra mill-industrija tal-faħam, b'mod speċjali kosti għat-taħriġ;(e) il-provvista ta' faħam b'xejn lil ħaddiema li jitilfu xogħolhom u lil ħaddiema li kienu intitulati għal tali provvista qabel l-għeluq, jew il-valur monetarju ekwivalenti;(f) kosti residwi li jirriżultaw min dispożizzjonijiet amministrattivi, legali jew fiskali li huma speċifiċi għall-industrija tal-faħam;(g) xogħol ieħor għas-sigurtà taħt l-art li jirriżulta mill-għeluq tal-unitajiet ta' produzzjoni;(h) dannu kkawżat mill-minjieri, bil-kondizzjoni li dan kien ikkawżat mill-unitajiet ta' produzzjoni soġġetti għall-għeluq;(j) kosti relatati mar-riabilitazzjoni ta' dawk li qabel kienu siti tal-minjieri, b’mod partikolari:- kosti residwi li jirriżultaw minn kontribuzzjonijiet lill-korpi responsabbli mill-provvista tal-ilma u mit-tneħħija tal-ilma maħmuġ,- kosti residwi oħra li jirriżultaw mill-provvista tal-ilma u mit-tneħħija tal-ilma maħmuġ;(j) kosti residwi li jkopru l-assigurazzjoni tas-saħħa tal-ħaddiema tal-minjieri rtirati;(k) kosti relatati mal-kanċellazzjoni jew il-modifikazzjoni ta' kuntratti li għadhom għaddejjin (għal valur massimu ta' 6 xhur produzzjoni)(l) deprezzament intrinsiku eċċezzjonali sakemm jirriżulta fl-għeluq tal-unitajiet ta' produzzjoniIż-żieda fil-valur tal-art għandha titnaqqas mill-kosti eliġibbli għall-kategoriji (g), (h) u (i).2. Kosti imġarrba u dispożizzjonijiet għall-kosti magħmula minn bosta impriżi(a) żieda fl-kontribuzzjonijiet, barra mis-sistema statutorja, li tkopri kosti tas-sigurtà soċjali b'riżultat tat-tnaqqis fin-numru ta' kontributuri, wara l-għeluq tal-unitajiet ta' produzzjoni;(b) nefqa, li tirriżulta mill-għeluq tal-unitajiet ta' produzzjoni, fuq il-provvista tal-ilma u t-tneħħija tal-ilma maħmuġ;(c) żieda fil-kontribuzzjonijiet lill-korpi responsabbli mill-provvista tal-ilma u mit-tneħħija tal-ilma maħmuġ, sakemm din iż-żieda tirriżulta mit-tnaqqis, wara l-għeluq tal-unitajiet ta' produzzjoni, fil-produzzjoni tal-faħam soġġetta għal imposta.[1] ĠU L205, 2.8.2002, p.1[2] ĠU C […], […], p. […].[3] ĠU C […], […], p. […].[4] ĠU C […], […], p. […].[5] ĠU L 205, 2.8.2002,p.1[6] ĠU L83, 27.3.1999, p.1[7] Sistema internazzjonali għall-kodifikazzjoni tal-faħam ta' grad medju u għoli (1998). Klassifikazzjoni internazzjonali tal-faħam fis-saff (1998) u Sistema internazzjonali tal-kodifikazzjoni ta' faħam ta' grad baxx (1999).[8] ĠU L 83, 27.3.1999, p.1